Эрон: АҚШ бизга ҳужум қилса, Исроил ярим соат ичида йўқ қилинади\n03:13 12 Август 2020\n10:07 02.07.2019 (Янгиланган 16:02 19.08.2019) Ҳавола олиш\nЭронлик сиёсатчи АҚШнинг ҳудуддаги 36 та ҳарбий базалдари доимий кузатуви остида эканини хабар қилди.\nТОШКЕНТ, 2 июл – Sputnik. Агар АҚШ бизга ҳужум қилса, Исроил ярим соат ичида йўқ қилинади, деди Эронлик депутат Можаб Зоннур. Бу ҳақида Mehr агентлиги 1 июл куни хабар қилди.\nЭрон Парламентининг Миллий хавфсизлик масалалари қўмитаси раисининг сўзларига кўра, Теҳрон жуда катта ҳарбий қудратга эга.\nШунингдек, Зоннур АҚШ президенти Дональд Трампнинг ҳужумга 10 дақиқа қолганида уни бекор қилганини – “сиёсий сафсата” деб атади.\n“Агар америкаликлар уларнинг ҳужуми муваффақиятли бўлишига ишонишганида эди, улар уни бекор қилмаган бўларди ва бу албатта содир бўлган бўларди”, - деди депутат.\nУнинг сўзларига кўра, ҳудуддаги 36 та АҚШ ҳарбий базалари Эроннинг доимий кузатуви остида. Шунингдек, Зоннор Эрон ўзи ҳеч кимга таҳдид қилмаган ҳолда ҳар қандай ҳужумга қаршилик кўрсатишга тайёрлигини айтиб ўтди.\nЭслатиб ўтамиз, Эрон ҳарбийлари АҚШ учувчисисиз аппаратини уриб туширганидан сўнг АҚШ ва Эрон орасида муносабатлар кескинлашган эди. Шундан сўнг Дональд Трамп Эронга зарба беришга тайёрланиш ҳақида буйруқ берган эди.


Ливия ҳукумати умумий амнистия ҳақидаги қонунни қабул қилди\n01:51 / 29.07.2015\nЛивияда кўпчилик овоз билан умумий амнистия ҳақидаги қонун қабул қилинди, деб маълум қилмоқда Afrigatenew портали.\nҚонунга кўра, амнистияга “террорчилик, гиёҳванд моддаларни тарқатиш, коррупция, ҳудудларни қуролли босиб олиш” каби жиноятларда айбланган жиноятчилардан ташқари, сиёсий ва бошқа жиноятларда айбланаётган барча ливияликлар тушади.\nБу қарор Ливиянинг собиқ раҳбари Муаммар Каддафининг ўғли Саиф ал-Исломга ўлим жазоси чиқарилиши ортида қабул қилинди.\nСаиф ал-Ислом адвокатларининг фикрича, суд жараёни “намойишкорона кўринишга” эга бўлган.\nАввалроқ Саиф ал-Ислом Каддафи ва Каддафи ҳаётида давлат хизматида бўлган бир гуруҳ амалдорларга ўлим жазоси тайинлангани маълум қилинганди. Улар ҳарбий жиноятлар ва 2011 йилда норозилик намойишларини бостиришда намойишчиларнинг ўлимида айбдор деб топилдилар.


ҲАММАНИНГ ХАЁЛИДАН КЎТАРИЛГАН... ОБУНА! » Bulung‘ur hayoti газетаси\nGazeta: admin Қўйилган сана: 2-09-2020, 11:16 Рукун: СИЁСАТ / ЖАМИЯТ Кўрилди 0\nБу мавзуга қайтиб, яна баъзиларнинг “тинчи”ни бузиш ниятида эмасмиз\nҲар йили бошланадиган “эски-дард” - обуна мавсуми аллақачон ёдимиздан кўтарилиб кетди.\nБугун босма нашрларга бўлган эҳтиёж бир қадар камайганлигини эътироф этамиз. Майли, ахборот-коммуникация тараққиёти даврида қайсидир соҳа, шу соҳада фаолият юритаётган мутахассислар олами ҳам жиддий синовга дуч келмоқда. Бу муаммодан кўз юммаган ҳолда ўзининг асрий тарихи ва анъаналарига эга бўлган босма нашрларни беихтиёр қўл силтаган ҳолда ёпиб юбораверамизми?\nБу саволга ҳеч бир масъул ва мутассадди шундай бўлади, деб жавоб қайтара олмаслиги аниқ. Бироқ, оммавий ахборот воситаларининг энг қадимий тури ҳисобланган босма нашрларга бўлган эътиборнинг сусайиши - бугун бўлмаса эртага “шундай бўлади”, деган жавоб олиниши турган гап. Тўғри, бозор иқтисодиёти ҳар бир соҳани ўз “қиличи”дан ўтказмоқда. Қилич дамига дучор бўлаётганларнинг бошида босма нашрлар турибди. Ҳозирга қадар босма нашрларни сақлаб қолишнинг ҳаёт синовидан ўтмаган мажбурий обуна усулига амал қилиняпти. Бунинг бир қатор сабаблари бор. Энг аввало, босма расмий нашрлар — у ҳокимлик, сиёсий партия, тармоқ ёки хусусий нашр бўлмасин, уни молиялаштириш муаммосини ҳал этишнинг аниқ механизми ишлаб чиқилмаган. Тўғри, адади юқори бўлган нашрларда молиявий муаммолар ҳам кам бўлади. Аммо, ҳокимликлар тасарруфидаги давлат газеталарининг бугунги молиявий аҳволига ҳавас қилиб бўлмайди.\nДавлат газетаси ҳисобланган босма нашр борки, бугун “ўз кунини ўзи кўриш” билан овора. Бир амаллаб обуна пулини нохолис обуна уюштирувчилардан ундирса ҳам катта гап. Бошқа даромад манбаи деярли йўқ. Шундай экан бу нашрларни маҳаллий ҳокимликлар тасарруфида сақлаб туришнинг нима кераги бор? Ҳокимликлар муассис сифатида ўз нашрини молиявий жиҳатдан қўллаб-қувватлаш тизимига эга эмас экан, бу ерда қандай маъно ва мантиқ бор? Сиёсий партияларга давлат томонидан маблағ ажратилади. Агар, ўша партия раҳбарияти истаса, бу маблағнинг бир қисмини ўзи муассис бўлган газетани молиявий жиҳатдан қўллаб-қувватлашга йўналтириши мумкин. Тармоқ ва хусусий нашрларда ҳам унинг муассисининг ўз нашрига бўлган муносабатига боғлиқ. Фойда бўлса хусусий нашр яшайди, бўлмаса... Кейинги йилларда ўнлаб хусусий нашрлар молиявий қийинчилик туфайли фаолиятини тўхтатишга мажбур бўлди. Ҳатто, “Даракчи”, “Бекажон”, “Ҳордиқ” каби бақувват хусусий нашрлар ҳам бугунги кунга келиб, ўз ададини бир неча бараварга камайтириб юборди.\nОбуна муаммоси сиёсий партиялар, тармоқ ва хусусий нашрлардан кўра давлат нашрларига кўпроқ тегишлидир. Негаки, давлат нашрининг қўшимча молиявий манбаси йўқ. Муассис эса имконият топиб, нашрни молиявий жиҳатдан соғломлаштиришнинг йўлини излаш ҳақида ўйламайди. Фақат, шунча минг нусха обунани уюштирсак, газетани сақлаб қоламиз, деган тушунча муассисларнинг хаёлини чулғаб олган. Ҳолбуки, газетани молиялаштиришнинг йўл-йўриқларини излаш ҳақида бош қотиргимиз келмайди. Бугун ўзича бақувват бўлган газета борки, фақат ададининг кўплиги - обуна тизими яхши йўлга қўйилганлиги туфайли яшамоқда.\nСиёсий партиялар, тармоқ ва хусусий мақомга эга бўлган босма нашрларнинг бу борадаги муаммоларини ҳал этишдан давлат газеталари олдидаги муаммоларни ҳал этишнинг мушкул тарафлари кўпроқ кўзга ташланади. Бу йилги пандемия шароитида обунани ташкил этиш ҳақида аминманки, ҳеч ким ҳали ўйлаб ҳам кўргани йўқ. Аксарият газеталар мухбирлари, ҳатто муҳаррирлар ҳам ўзларига янги иш топиш илинжида юришибди. Агар мамлакатимиздаги 800 дан ортиқ босма нашрлар пандемия туфайли мушкул аҳволга тушиб қолса, аҳвол қай тарзда давом этишини кўз олдингизга келтиринг. Бу нашрларда хизмат қилаётган минглаб ижодий ва техник ходимлар бир “қўл силташ” туфайли ишсиз кўчада қолиши ҳеч гап эмас!\nДавлат газеталарини сақлаб қолиш учун маҳаллий ҳокимликлар бюджетига тегишли ўзгартиришлар киритиш лозим, деб ўйлайман. Ижтимоий соҳаларга ажратилаётган, бандма-банд тақсимланадиган маблағнинг бир қисмини нега таҳририят эҳтиёжи учун йўналтириш мумкин эмас? Агар, бунинг иложи бўлмаса, амалдаги қонунчилигимизга тегишли ўзгартиришлар киритиш керакдир, балки.\nКеласи йил учун обуна мавсуми бу сафар катта муаммоларни келтириб чиқариши мумкин. Негаки, бюджетдан сарф-харажатлари қопланадиган соҳаларнинг аксариятида бугун фаолият тури тўхтаган ёки янгича усулда давом эттирилаяпти. Мактабга бормаётган ўқитувчидан, пандемия шароитида жонини гаровга қўйиб ишлаётган шифокордан бугун қайси юз билан обунани талаб этиш мумкин? Қолаверса, бирон-бир соҳа йўқки, “гуллаб-яшнаётган” бўлсин! Ихтиёрий обунани ташкил этиш ҳам энди осон бўлмайди. Шундай шароитда газета чиқиши, соҳа ходимлари ўз фаолиятларини давом эттириш учун нима қилмоқ керак, деган савол ўртага ташланади. Бу саволга қандай жавоб топамиз, қандай амалий чора кўрамиз?\nКимдир газеталарни ёпиш керак, дея муаммога нуқта қўйишга шошилади. Кимдир асрлар бўйи халқимизнинг маънавий мулки бўлиб келган газеталарни ёпиш адолатдан эмас, деб эътироз билдиради. Хуллас, бу муаммо чуқурлашиб, кўпчилик ўртасида мунозарага сабаб бўлмоқда.\nНоширлик ва матбаа фаолиятини бошлаганлар учун хабардор қилиш тартиби қандай бўлади?


Хакер Лука Тодеско "qwertyoruiop" ники остида танилган бўлиб, у iOS 9.3.2'нинг сўнгги версиясини бузиб очди, дейилади "Кун" нашрида. ОТ (оператив тизим) бузилишига исбот сифатида хакернинг узатган видеоси келтирилган: унда жейлбрейк iPod touch'нинг олтинчи авлодини кўриш мумкин. Видео кўринишидан ишончли, Тодесконинг ўзи эса машҳур хакер номига эга, шу боис янги версиянинг бузиб очилганлигига ишониш учун етарлича асос бор. Тодескодан бошқа ҳеч ким iOS'нинг сўнгги версиясини бузишга муваффақ бўлмаган.\n00:20 Таниқли хакер iOS 9.3 beta ҳимоясини бузиб кирди


Шавкат Мирзиёев Дмитрий Медведев билан учрашди\n05 Апрель 2017 15:12 1368\nЎзбекистон Республикаси Президенти Шавкат Мирзиёев Россия Федерацияси ҳукумати Раиси Дмитрий Медведев билан учрашди. Бу ҳақда ЎзА хабар бермоқда.\nДмитрий Медведев Шавкат Мирзиёевнинг Россия Федерациясига ташрифидан миннатдор эканлигини билдирди.\n– Ўзбекистон Россиянинг энг ишончли ҳамкорларидан бири, – деди Дмитрий Медведев. – Икки давлат турли соҳаларда ишончли ҳамкорлик қилиб келмоқда. Сизнинг ташрифингиз давомида жуда катта лойиҳалар бўйича келишувларга эришиш кўзда тутилган. Мен ташрифингиз самарали бўлади ва икки дўст давлатнинг ҳамкорлигида янги саҳифа очилади, деб ишонаман.\n– Санкт-Петербургда рўй берган машъум воқеа муносабати билан чуқур ҳамдардлигимни қабул қилгайсиз, – деди Шавкат Мирзиёев. –Терроризм чегара билмайдиган хавфдир, шу боис унга қарши кучларни бирлаштирган ҳолда курашиш лозим.\nПрезидентимиз ушбу ташриф ўзаро алоқаларни янги босқичга кўтариш, минтақавий ва халқаро аҳамиятга молик долзарб масалалар юзасидан фикр алмашиш учун қулай имконият эканлигини таъкидлади.\nШавкат Мирзиёевнинг ташрифи доирасида имзоланиши учун сиёсий, савдо-иқтисодий, миграция соҳаларига, шунингдек, минтақавий ҳамкорлик, сайёҳлик ва соғлиқни сақлаш соҳаларига оид умумий қиймати 16 миллиард долларни ташкил этадиган 55 та ҳужжат тайёрланган. Қиймати қарийб 4 миллиард долларни ташкил этувчи бир қатор ҳужжатлар 3 апрелда Ўзбекистоннинг Москвадаги элчихонасида имзоланди.\nМессининг 6 ёшли афғонистонлик мухлиси Муртазо Аҳмадий кумири билан Қатарда учрашди\n2016-12-14 14:39:11 1301\n2016-12-17 06:14:02 1609\nАбдулла Арипов Дмитрий Медведов билан учрашади\n2017-03-24 18:21:29 1050\n2017-02-23 19:59:48 2045\nЖамият 18.01.2019 99\nЖамият 15.01.2019 168\nСиёсат 21.12.2018 399\nНаманган вилояти маданий мероси 01.11.2018 4517\nНаманган вилояти маданий мероси 23.10.2018 5805\nНаманган вилояти маданий мероси 19.10.2018 6343\nНаманган вилояти маданий мероси 17.10.2018 6083


19.05.2020 11:12 0 4034\nТошкент шаҳри тобора зичлашиб, бўш ер деярли қолмаяпти. Балки мегаполислар учун шунақа ҳам бўлиши керакдир. Аммо шаҳарсозлик қоидалари, фуқароларга қулайликлар ҳақида ҳам кимдир қайғурадими?\nВиждонан айтингчи, сўнгги йилларда кўчаларда машина қўйиш учун бирор шароит яратилдими? Йўқ. Аксинча муаммо тобора катталашиб бормоқда.\nКуни-кеча «Пойтахт» савдо маркази рўпарасидаги автотураргоҳ ўрнида қурилиш ишлари бошланди. Хабар берилишича, бу жой Тошкент шаҳар ҳокимининг 2019 йил 28 мартдаги 467-сонли қарори асосида Чехиянинг «IMP NEW PAY» компаниясига 25 млн АҚШ долларидан кам бўлмаган инвестиция киритиш шарти билан теппа-текинга, ҳеч қанақа тендерларсиз бериб юборилган.\nЭнг қизиғи, буни қарангки, қандайдир тасодиф билан чехия компаниясининг 95%лик улушига ўзимизнинг «Real House» қурилиш фирмаси раҳбари, Ўзбекистон фуқароси Исроил Юнусов эгалик қилар экан.\nВа ундан ҳам қизиғи пойтахтнинг қоқ марказида бозор қиймати тахминан 1 млн долларга тенг бўлган бу жой бериб юборилган Чехиянинг «IMP NEW PAY» компаниясининг уставида атиги 1000 крон (40 доллар) бор экан.\nКимни алдаяпмиз? Қачонгача алдаймиз?\nАвтотураргоҳ борасидаги мантиқсизликлар ҳақида икки оғиз.\nБутун жамоатчилик агар бу ерда бизнес марказ қурилса, унда шу атрофдаги жуда кўп ташкилотларнинг ходимлари машинасини қаерга қўяди, ахир бу ер марказ бўлса, ҳаммаёқда тақиқловчи белгилар бор бўлса, бўш жойдан умид ҳам қилмаса бўладику, дея эътироз билдирмоқда.\nШаҳар ҳокимлиги эса қурилаётган 9 қаватли бинонинг ертўласидаги 3 та қаватда бепул автотураргоҳ бўлишини айтмоқда. Бузилаётган собиқ автотураргоҳда 180та автомобиль учун ўрин бўлган бўлса, қурилиш битганидан сўнг 250та автомобиль учун ўрин қилинар экан. Яъни 70 тага жой кўпаяди.\n«Демак, хавотирларга ўрин йўқ, қурилиш якунига кўра автотураргоҳ нафақат йўқолмайди, балки сиғими кенгаяди», дейилади хабарда.\nЛекин бу гапларда унчалик ҳам мантиқ йўқ, одамларни чалғитиш бор холос. Ҳозир тушунтираман.\nУшбу автотураргоҳ сиғими шундоқ ҳам ҳозирги шароитда атрофдаги ташкилотлар ходимларининг эҳтиёжлари учун етмас эди. Шу сабабли ҳам ўша атрофларда кўчаларга тақиқловчи белгилар тагига ҳам машиналар қўйиб ташланади. Чунки халқ шунга мажбур, бошқа иложи йўқ.\nЭнди тасаввур қилинг, бу ерга 3 қавати савдо дўконлари, қолган 6 қавати офислардан иборат бўлган бизнес марказ қурилса, демак ҳозирги сиғимга камида яна 300 та машина қўшилади, деганими? Яъни 250 талик автотураргоҳ 9 қаватли бизнес марказни ўзига камлик қиладику. Бизнес марказни ўзига етмаса, атрофдаги ташкилотлар ходимлари кейин нима қилади?\nШунчаки тасаввур қилинглар, юзлаб инсонлар машиналарини қаерга қўйишади? Бунга кимдир мантиқли жавоб бера оладими?\nҲа, айтганча яна бир гап. Шаҳар ҳокимлиги инвестор (яъни юртдошимиз) қурилишни анча кеч бошлаганини айтмоқда. Хўш, агар у қурилишни анча кеч тугатса, унда нима бўлади? Яъни қурилиш айтайлик 5-6 йил давом этсачи? Демак 5-6 йилгача 250 талик автотураргоҳ ҳам бўлмайди, шундайми? Бу пайтда аҳоли нима қилади?\nБу ҳозирча жуда оддий ва енгил саволлар холос. Биз ҳали бир юмалаб хорижий инвесторга айланиб олган маҳаллий тадбиркорларимизга ҳеч қанақа тендерсиз, текинга берилган 1 млн долларлик ер ҳақида чуқурлашиб сўрамаяпмиз. Уни бошқа тегишли ташкилотлар кўпроқ сўраши керак аслида...\nТошкент автотураргоҳ мегаполислар\nҲуқуқ 03/03, 09:15\nБой жиноят қилса — шўхлик, камбағал шўхлик қилса — жиноят\nКоронавирус 14/07, 18:01


"Ал Насср" кореялик футболчи билан муаммони ҳал қилгач Машарипов трансферини эълон қилади - Zamin.uz\n08:08 / 17.01.2021\nШу кунларда ўзбекистонлик Жалолиддин Машариповнинг трансфери борасида жуда кўплаб хабарлар чиқди. Эшитишимизга қараганда Машарипов шу кунларда "Ал Насср" футболчиси сифатида таништирилади. Клуб жанубий кореялик Ким Жин Су билан юзага келган муаммони ҳал қилганидан кейин ўзбекистонлик футболчининг трансферини эълон қилади.\nМаълумотларга кўра, "Ал Насср" Ким Жин Су билан шартномани бекор қилмоқчи. Кореялик футболчи 2020 йил 30 август куни "Насср" билан 2 йиллик шартнома тузганди. Бироқ ҳозиргача у Саудия Арабистони жамоасида 3тагина ўйинда майдонга тушди холос.\nСаудия Арабистони лигасида ҳар бир клуб 7 нафаргача легионер футболчини рўйхатдан ўтказа олади. Айни пайтда "Ал Насср" сафида Ким Жин Суни қўшганда 7 нафар хорижлик футболчи бор. «Замин» янгиликларини «Вконтакти»да кузатиб боринг\n15-01-2021, 19:30, Спорт\nЖалолиддин Машарипов янги клуби учун тиббий кўрикдан муваффақиятли ўтди\n30-12-2020, 19:43, Спорт\n30-09-2020, 10:04, Спорт\n28-09-2020, 10:30, Спорт\nЖанубий Корея клуби Хуршид Ғиёсов трансферини эълон қилди\n5-02-2020, 13:50, Спорт\n19-02-2019, 00:32, Спорт\nБугун, 13:12, Жамият\nБугун, 12:53, Технология


Халқаро хабарлар, 22 июн 2006\n08 декабр 2019, Тошкент вақти: 16:47\n21 июнь куни Вена шаҳрида Европа Иттифоқи раҳбарлари ва АҚШ президенти Жорж Буш ўртасида саммит бошланади.\nИнсон ҳуқуқлари ҳимояси билан шуғулланувчи “Халқаро амнистия” ташкилоти Европа раҳбарларини учрашув чоғида АҚШнинг махфий қамоқхоналарига қарши эканини билдириш ҳамда Жорж Бушни Гуантанамодаги ҳарбий қамоқхонани ёпишга чақиришга даъват қилди.\nҲозир Европа Иттифоқига раҳбарлик қилаётган Австрия канцлери Волфганг Шюссел Ж.Буш билан учрашув чоғида бу масала, албатта, муҳокама этилишини билдирди.\nЕвропа Иттифоқи Қирғизистон ва Суринамдаги учта компанияни учиш хавфли бўлган авиакомпанияларнинг қора рўйхатига киритди.\nЭнди Қирғизистондаги “Sky Gate International” ва “Star Jet” компанияларига қарашли самолётларнинг Европа Иттифоқи ҳудудларида жойлашган аэропортларга қўнишига рухсат берилмайди. Қора рўйхат йўловчилар хавфсизлигини таъминлаш чоралари доирасида март ойида тузилган эди. Рўйхатга киритилган 92 та авиакомпаниянинг аксарияти Африка давлатларига тегишли.\nИндонезия пойтахти Жакартада 53 мамлакатнинг диний уламолари ва сиёсатчилари иштирокида йирик халқаро анжуман иш бошлади.\nУч кун давом этадиган йиғилиш қатнашчилари Ислом дунёси ва Ғарб дуч келаётган муаммоларни қандай ҳал этиш масаласини муҳокама қилмоқда.\nАнжуманда сўзга чиққан Малайзия бош вазири Абдулла Аҳмад Бадавий: “Мен дунёда рўй бераётган ёмонлик олдиндан белгиланган эмас, балки у одамлар томонидан содир этилаётганига ишонаман. Шунинг учун дунёдаги барча яхши ниятли одамларнинг биринчи вазифаси Ғарб ва Ислом дунёси ўртасида зиддият келиб чиқишининг олдини олишдан иборат. Икки буюк маданият ўртасидаги тўқнашув муқаррар эмас, унинг олди олиниши мумкин”, - деди.\nАфғонистоннинг Фараҳ вилоятида жангарилар Туркияга қарашли қурилиш компанияси ишчиларига ҳужум қилди.\nБунинг оқибатида туркиялик бир ҳайдовчи, афғонистонлик уч қўриқчи ҳалок бўлди.\n20 июнь куни Афғонистон жанубида жойлашган Қандаҳор аэропорти яқинида портлаш содир бўлди. Натижада АҚШ етакчилигидаги коалиция кучлари таркибида хизмат қилаётган руминиялик бир ҳарбий нобуд бўлди, тўрт нафари яраланди.\nТуркманистон ҳукумати Франциянинг икки фуқаросини жосусликда айблади.\nАшхобод расмийлари иддаосига кўра, Франциянинг Туркманистондаги элчисининг маданият масалалари бўйича маслаҳатчиси Анри Томассини ҳамда Европада хавфсизлик ва ҳамкорлик ташкилотининг Ашхободдаги ваколатхонаси ходими Бенямин Мор жосуслик билан шуғулланган.\nТелевидение орқали чиқишида Туркманистон президенти Сапармурод Ниёзов “французлар режимга путур етказишга қаратилган фаолият билан шуғуллангани” ҳақида баёнот берди.\n“Ходимлари жосуслик билан шуғулланганликда айбланган миссияларга нисбатан қонунда белгиланган чоралар кўрилади”, - деди С.Ниёзов.\nГонгконгда чиқадиган “Wen Wei Po” газетасининг ёзишича, Пекин расмийлари 2024 йилга қадар Ойга одам чиқаришни режалаштирган.\nХитойнинг Ойни ўрганиш дастури раҳбар ўринбосари Лонг Лехаонинг билдиришича, Хитой 2003 йилда фазога одам учирганидан кейин Ойни забт этишга қаратилган узоқ муддатли тайёргарлик ишлари бошланган. 2017 йилга қадар Ойга тадқиқотчи робот қўндирилиши мўлжалланган.\nБМТ бош котиби Кофи Аннан янги тузилган Инсон ҳуқуқлари кенгашининг биринчи йиғилишини очди.\nЖенева шаҳрида икки ҳафта давом этадиган бу тадбирда юздан ортиқ давлат расмийлари қатнашди.\nК.Аннан янги ташкилот аввал йўл қўйилган хатоларни қайтармаслиги кераклигини айтиб: “Олдимизда турган ҳафталар ва ойлар давомида бу ерга сизларни қандай мақсад олиб келганини ёддан чиқармаслигингизни сўрайман. Кенгаш сиёсий обрў орттириш ёки сиёсий ўйинлар воситасига айланишига ҳеч қачон йўл қўйманг”, – деди.\nҚирғизистон ҳукумати Андижон воқеаларидан кейин Қирғизистонга қочиб ўтган Ўзбекистоннинг тўрт фуқаросини ўз ватанига экстрадиция қилишни режалаштирмоқда.\nТошкент расмийлари уларни Ўзбекистон ҳудудида содир этилган жиноятга алоқадорликда айблаган. Қирғизистон Бош прокуратураси матбуот вакили ҳибсдагилар Ўзбекистонга қачон экстрадиция қилиниши ҳозирча белгиланмаганини билдирди.\nЕвропа Иттифоқи Ўзбекистон ҳукуматини инсон ҳуқуқлари аҳволини яхшилаш борасидаги ҳаракатни икки ҳисса кўпайтириш ва судларнинг адолатли ҳукм чиқаришини таъминлашга чақирди.\nҲозир ЕИ раҳбарлик қилаётган Австрия ҳукумати иқтисодий айблов билан судланган мухолифат аъзолари Санжар Умаров ва Нодира Ҳидоятова, шунингдек, инсон ҳуқуқлари ҳимоячиси Мўътабар Тожибоевага нисбатан муносабатдан ташвиш билдирди.\nИроқда яна 500 маҳбус қамоқдан озод этилди.\nБу Ироқ бош вазири Нурий Комил ал-Маликийнинг миллий ярашув ташаббуси доирасида амалга оширилди.\nЎтган ой бошидан бери Ироқ қамоқхоналаридан салкам бир минг 800 маҳбус қўйиб юборилди. Америка ҳарбийларининг билдиришича, ҳозир Ироқдаги АҚШ ҳарбийлари назоратида бўлган жазони ўташ муассасаларида 14 минг маҳбус сақланмоқда.\n17 июнь куни АҚШнинг Халифакс шаҳрида ўзбекистонлик демократлар йиғилиш ўтказди.\nУнда Ўзбекистонда 2007 йилда бўладиган президент сайловида бирлашган мухолифатнинг ягона номзодини кўрсатиш учун қурултой ўтказиш масаласи муҳокама этилди.\nДемократик Ўзбекистон Конгресси раиси Жаҳонгир Маматов, “Озод деҳқонлар” партияси раҳбари Муҳаммадбобур Маликов, “Бирлик” партияси раҳбари Абдураҳим Пўлатов ва бошқа гуруҳлар вакиллари қурултой ўтказиш таклифини қўллаб-қувватлади.


Тошкентда ўтказилган тўйда келин ва 12 нафар иштирокчилар коронавирусга чалинди - UzNews.uz\nТошкентда ўтказилган тўйда келин ва 12 нафар иштирокчилар коронавирусга чалинди\nЮнусобод туманидаги маросимда иштирок этган юзлаб одамлар ҳозирда карантинга олинган.\nФото:ССВ / Кадрдан видео\nКуни кеча Юнусобод туманида яшовчи фуқаро икки нафар фарзандини тўрт кун ичида кетма-кет ўтказган никоҳ тўйи сабаб ҳам келин, ҳам 12 нафар маросим иштирокчиси коронавирус инфекцияга чалинган. Айни пайтда кўплаб одамлар ушбу инфекцияни юқтириб олганликда гумон қилиниб, таҳлил натижаларини кутмоқда. Бу ҳақида Соғлиқни сақлаш вазирлиги хабар бермоқда.\nЭпидемиологик суриштирув ишлари давом этмоқда.\n"Эҳтиёт чоралари кўрилмас экан, баъзи ҳолатларда туғилган кун, тўй ва бошқа шу каби тадбирлар фуқароларнинг оммавий касалликни юқтириб олишига сабаб бўлмоқда. Бу барчамиздан зарурат бўлмаганда оммавий ва оилавий тадбирлар ўтказишдан ҳамда унда иштирок этишдан вақтинчалик тийилиб туришимиз кераклигини кўрсатмоқда", - дейилади ССВ хабарида.


Последние публикации на сайте » Страница 35 » Zlixa Orazimbetovanin' jeke veb sayti\n4-04-2015, 14:59 912 0\nТурмыс деген қыйын саўда, Сәл майыссаң сындырады. Толқынланған дәрьяны да, Ҳәп заматта тындырады.\nКелин болған сиңлиме\n4-04-2015, 14:58 767 0\n…Әлле нени түйип ойына, Бир ноқатқа тигип нәзерин, Болып атқан бахыт тойында, Муңлы ғана отырар келин.\n4-04-2015, 14:57 910 0\nСерлеп әтирапты, дүнья ислерин, Көрдим ҳақ ҳәм наҳақлықтың күшлерин, Ялғаншы дүньяның напәк ислерин, Нөсер болып жуўып өтким келеди.\n4-04-2015, 14:56 736 0\nБул өмирде мыңсан тәшўиш бар екен, Кеўиллер шын шийрин сөзге зар екен, Дүнья сазға толы бир дуўтар екен, Жуп тарын тең шертер бақсы таптырмас.\n4-04-2015, 14:49 838 0\nБиреўлердиң көп мийнети көринбес. Биреўлер дым мийнет етип бүлинбес, Он болмай қалғанда бармақлар бес-бес, Мен сени излеймен, қайда деп, ТЕҢЛИК.\n4-04-2015, 14:46 777 0\n4-04-2015, 14:40 747\n4-04-2015, 14:38 945\n4-04-2015, 14:34 1306\nҲиндистоннинг ўтган асрларда ёшаб ўтган таниқли сиёсий арбоби Махатма Ганди шундай ёзган экан: “Мен уйимнинг дераза ва эшикларини маҳкам беркитиб ўтира олмайман. Чунки унга тоза ҳаво кириб туриши керак. Ва шу баробарида эшик ва деразаларимдан кираётган ҳаво довул бўлиб, хонадонимни ағдар-тўнтар қилиб, ўзимни йиқитиб ташлашини ҳам хоҳламайман”.


Қозоғистоннинг Атирау вилоятидаги отишмада бир киши нобуд бўлиб, беш киши жароҳат олди\n30 ноябр 2021, Тошкент вақти: 11:04\nҚозоғистоннинг Атирау вилояти Қизилқўға туманига қарашли Сагиз қишлоғида 30 октябрь куни қишлоқдошлар ўртасида отишма содир бўлиб, олти киши жабрланди, улардан бири вафот этди.\nСоғлиқни сақлаш бошқармасининг “Ақ Жайиқ” нашрига маълум қилишича, қўлидан енгил ярадор бўлган жабрланганлардан бирининг уйига кетишига рухсат берилган, жиддийроқ жароҳат олган яна бири Мақат тумани касалхонасига ётқизилган.\n“Жабрланганлардан уч нафари вилоят касалхонасига етказилди. Уларнинг аҳволи барқарор, муолажа қилиняпти. Ҳаммаси травматология бўлимида, шифокорлар назоратида даволанмоқда”, дея маълум қилган бошқарма матбуот хизмати.\nАйтилишича, отишма овулнинг турли қисмларида яшовчи йигитларнинг “ўзаро орани очиқ қилишга уриниши” ортидан келиб чиққан. “Жиноятга ҳозирлик кўриш ва одам ўлдиришга суиқасд қилиш” моддаси бўйича судгача тергов ҳаракатлари бошланган.\nПолиция маълумотига кўра, отишма Атирау-Ақтўбе автомобиль йўлининг 331-километрида юз берган. Беш киши милтиқдан отилган питра ўқдан яраланган, бир кишининг қўли синган. 1985 йилда туғилган яна бир эркак Сагиз қишлоғи амбулатор касалхонасига олиб келинганидан сўнг жароҳатдан вафот этган.\n“Ақ Жайиқ”нинг хабар қилишича, қишлоқда бу каби “муносабатларни ойдинлаштириш” ҳоллари биринчи марта содир бўлаётгани йўқ. Ўтган йилнинг июлида бу ерда оммавий муштлашув рўй берган, оқибатда 27 ёшли эркак пичоқ еб ўлган эди. Унинг қотили 11 йилга озодликдан маҳрум қилинган.\nСунъий интеллект технологияларини қўллаб-қувватлаш учун махсус режим ташкил этилади


27-04-2016 | 13:22\nZAMIN.UZ / Дунё / 27 Апрел 2016 года513\nҲиндистоннинг Деҳли шаҳрида жойлашган Табиат тарихи миллий музейи биносида ёнғин келиб чиқди. Мазкур музейда ўсимлик ва ҳайвонлар экспонатлари, шунингдек динозаврларнинг суяк қолдиқлари сақланади. Бу ҳақда “Qalampir.uz” хабар берди. Ёнғин музей очилишидан бир неча соат олдин чиққан. Олов музейнинг юқори қаватида алангаланиб, бошқа ҳудудларга тарқалган. Ёнғинни ўчириш учун юздан ортиқ ўт ўчирувчилар уч соат давомида тер тўкдилар Деҳли ўт ўчириш хизмати бошлиғи ўринбосари Ражеш Панварнинг сўзларига кўра, музей ёнғин оқибатида катта талофат кўрган. Бундан ташқари, музей биносида таъмирлаш ишлари олиб борилаётгалиги туфайли ўт ўчириш тизими ўчириб қўйилган. Бу ҳам ёнғиннинг тез тарқалишига сабаб бўлди. Ёнғин оқибатида кўрилган умумий зарар ўт ўчирувчилар бинони кўздан кечириб чиққандан сўнг аниқ бўлади. Маълумот ўрнида, Деҳлидаги Табиат тарихи миллий музейи 1978 йилда очилган. Музейдаги динозавр суяклари қолдиқлари 160 млн йилгача бориб тақалади.\nЎқишни тавсия қиламиз АҚШда қундузга ўхшаш динозавр қолдиқлари топилди


Тошкентда III Adweek маркетинг ва реклама ҳафталиги ўтказилади - Terabayt.Uz\nТошкентда III Adweek маркетинг ва реклама ҳафталиги ўтказилади\nПойтахтимизда 8-13 апрель кунлари бўлиб ўтадиган мазкур ҳафталик доирасида бир вақтда иккита маркетинг ва реклама соҳасидаги халқаро конференция ўтказилади. Бу ҳақда Ўзбекистон Миллий ахборот агентлиги хабар берган.\nУнда таниқли маркетологлар, турли компания асосчилари, биринчи рақамли экспертлар ҳамда амалий реклама мактаби асосчилари маъруза қилади. Шунингдек, халқаро маркетинг конференцияси билан бир пайтда, маркетинг ва реклама кўргазмасида дизайн, полиграфия хизматлари, сувенир маҳсулотлар ва шу каби кўплаб йўналишдаги компаниялар вакиллари қатнашиши кутилмоқда.\nAdweek–2019’нинг яна бир фарқли жиҳати, бу унинг оммавий тадбирлар шаклида ўтишидир. Мамлакатимизда биринчи марта кўп сонли томошабинлар учун, Алишер Навоий номидаги кино саройида «ABC Show» дунёнинг 45 та етакчи фестивалида ғалаба қозонган энг кўп тақдирланувчи видеороликлар ва босма ишлар коллекцияси намойиш этилади. Шоуда қатнашиш товар ва хизматлар бозорида янги ғоялар излаётган, бизнесни ривожлантиришга интилаётган фуқароларга тавсия этилади.\nШунингдек, ҳафталик доирасида «TAF!» биринчи Тошкент реклама фестивали ўтказилади. Фестиваль дастуридан «TAF!» креатив танлови, биринчи халқаро реклама конференцияси ва креатив танлов ғолибларини тақдирлаш маросими ўрин олган.\nЎҚИНГ: Пойтахтимизда «Ақлли тармоқлар» лойиҳаси тақдим этилди


Роналду ёки Месси? Ван Бастен жавоб берди\n18 июнь, 14:16\n"Аякс" ва "Милан"нинг собиқ ҳужумчиси Марко ван Бастен Лионель Мессининг Криштиану Роналдудан яхшироқ эканлиги ҳақида гапирди.\n“Криштиану ажойиб футболчи, лекин уни Мессидан яхшироқ деганлар футболни тушунмайди ёки улар Леонинг душманлари. Месси — ўзига хос футболчи. Менимча, яқин йиллар ичида бундай даражадаги футболчи қайта туғилмайди. Унга ўхшаган ўйинчилар ҳар 50 ёки 100 йилда пайдо бўлади.\nПеле, Марадона ва Кройфф мен учун тарихдаги энг яхши учлик. Болалигимда мен Кройффга ўхшамоқчи бўлганман. Пеле ва Марадона эса ақл бовар қилмайдиган иқтидор соҳиблари ҳисобланади”, - дея ван Бастеннинг сўзларини келтиради “Corriere dello Sport” нашри.\nЭслатиб ўтамиз, Месси “Олтин тўп”ни етти марта, Роналду эса беш марта қўлга киритган.


'Болаларимни боқиш учун бир мирим ҳам йўқ...' - BBC Uzbek - Forum\nСўнгги янгиланиш 28 феврал 2013 - 09:30 GMT\nҚашшоқлик Покистонда кенг қулоқ ёйган. Айниқса, қишлоқ ҳудудларида вазият жуда оғир. Айрим манбаларга қаралса, мамлакат аҳолисининг қарийб учдан бир қисми ўта ночорликда ҳаёт кечиради ва улардан аксарияти қишлоқларда яшашади:\nЎтган ўн йил ичида Покистонда қашшоқлар сони камайгани айтилса-да, аҳолининг таълим ва тиббий хизматга имконияти Осиё қитъасидаги энг пастларидан бири. Сўнгги йилларда халқаро миқёсда озиқ-овқат ва энергия маҳсулотлари нархларининг осмонга сапчиши Покистондаги қашшоқ аҳоли ҳаётига жиддий таъсир қилган. Яна йигирма миллионга яқин покистонлик қорни тўйиб овқат емайдиганлар сафига қўшилишган. Худди шундай хавф остида бўлганларининг сони ҳам озмунча эмас.\n40 ёшли Ҳуссан Зорий олти фарзанди билан бирга Покистоннинг шимолий-ғарбий Пешовар шаҳри сарҳадларидаги Пажагай мавзесида ниҳоятда ночорликда ҳаёт кечиради. Бутун рўзғор тирикчилиги яқинлари ва ҳали вояга ҳам етмаган тўнғич ўғлининг зиммасида:\nҲусайн Зорий: Эрим банги. Шунинг учун ҳам, турмуш қурганимдан бери ҳеч қачон бахт нималигини билмаганман. Лекин, Аллоҳга шукр, олти фарзандли бўлдим. Аммо уларни боқиш учун бир мирим ҳам йўқ. Яқинларим нима беришса, тўнғим ўғлим Комрон нима топиб келса, ўшани едириб, ичириб, бир амаллаб катта қилаяпман. Худодан бошқа таянчим йўқ. Гоҳ-гоҳида ака-ука, сингилларим ёрдам беришади. Тўнғич ўғлимнинг саводини ҳам акаларим чиқаришди. Тўрт қизим, икки ўғлим бор. Эрим бозорда сабзавот сотарди. Аммо қазо қилганига ўн йилдан ортди. Бу орада ёлғиз бошим билан уч қизимни чиқардим. Ҳозир тўнғич ўғлим ёнимга кирган. Мактабдаги таҳсилини чала қилиб бўлса ҳам, машиналарни тузатувчи механик бўлиб ишлаб, топган тўрт тангаси билан бироз кўмак қилаяпти. Яқинларимнинг аҳволлари ҳам бизникидан қолишмайди. Лекин менинг бошимда эрим йўқлиги учун йўқдан йўндириб бўлса ҳам, ёрдам беришга ҳаракат қилишади. Аёл бошинг билан кўча-куйда сарсон бўлсанг, номуси бизга тегади, дейишади. Қўшниларимиз орқали уйимизга газ ўтган. Шу сабабдан, газ пулини уларга тўлашимиз шарт. Бусиз иложи йўқ. Топган тўрт танга пулимизни ҳам энг аввало шунга сарфлаймиз. Шундан қолганини бир амаллаб қолган сарф-харажатларимизга етказамиз. Бир қизим силга чалинган. Ҳукумат томонидан бирор бир ёрдам йўқ. Унинг дори-дармонларига кетаётган сарф-харажатлар ҳам ака-укаларимнинг зиммасида қолган. Турмушга чиққан қизларимнинг сарпо-суруғу тўй харажатларини ҳам бир амаллаб яқинларим, кейин савобталаб кишилар кўтаришди. Дунёда яхши одамлар кўп.\nТўнғич ўғли Комрон: Унинг айтишича, саккизинчи синфгача мактабдаги таҳсилини канда қилмаган бўлса-да, отасининг ўлими ортидан, ҳаммаси ўзгарган. Мен оилада тўнғич ўғил бўлсам, ҳаёт оғир, ночорлик, ойимга ёрдам бермасам бўлмасди, ҳозир бир-икки кун мактабга борсам, қолган кунлари машина тузатаман, механиклик қиламан, дейди у. Аммо, унинг айтишича, оилавий аҳволининг қанчалик оғир эканига қарамай, ҳануз олий таҳсил олиш ниятидан воз кечмаган. Маълум бўлишича, қарийб саккиз йилдан бери шу ишда банд. Тез келаётган мотоцикл босиб кетиши натижасида оёғим синган, шунинг учун ҳам бошқа иш қилолмайман. Кунига 150 рупий беришади. Бу - бир АҚШ долларидан сал ошиқроқ маблағ дегани. Агар Покистондаги инфляция даражаси қанчалик жадаллик билан кучайиб бораётгани назарда тутилса, бу ҳеч нарса эмас. Бир яримта нон беради ёки ўн дона тухум... Фақат нон билан тирикчилигингиз ўтмайди-ку! Оиламиз кичик бўлса ҳам майли эди. Бу пул нимаям бўларди, тўғрими? Шакар, чой, ўсимлик ёғи, ҳаммасининг нархи осмонга сакраб кетган. Лекин, ойим ҳам айтганларидек, энг муҳими газ. Агар ҳаққини ўз вақтида тўламасак, қўшниларимиз газни узиб қўйишади. Ё ўтину кўмирга пул топишингиз керак ва ё газнинг ҳаққига...Шунинг учун ҳам бир кун узилишиб кетармиз деб, қарзу ҳавола қиламиз. Аммо шунча қарзни қачон тўлашга қурбимиз етади, билолмадим, дейди Комрон.\nПокистон иқтисоди зироатга асосланган ва қишлоқ аҳолисининг аксарияти деҳқончилик орқасидан кун кўришади. Ҳосилдор ерларнинг камлиги, бозору хизматларга имкониятнинг чеклангани, саводсизлик, ерларнинг нотенг тақсимоти ва сув таъминотининг бир текис эмаслиги Покистонда камбағалликка сабаб бўлаётган асосий омиллар сифатида кўрилади. Покистонлик иқтисодий таҳлилчи, Pakistan Express Tribune газетаси бош муҳаррири Муҳаммад Зиёвуддин Покистонда чуқур илдиз отган камбағаллик муаммоси ортида жиддий сабаблар ётганини айтади:\nМуҳаммад Зиёвиддин: Давлат бюджети ва четдан берилаётган ёрдам пулларининг аксарияти ҳам Покистон хавфсизлик кучларини мустаҳкамлашга кетади. Ҳар йили шу аҳвол ва бу аввалбошдан шундай бўлиб келган. Чунки Покистондаги аксарият қўшни Ҳиндистонни ўзларининг душманлари сифатида билишади. Улар Ҳиндистон бизни давлат сифатида тан олмайди, деб ишонишади. Бу - Покистондаги қашшоқлик ортида турган асосий сабаблардан бири. Яна бир сабаби - Покистон аграр давлат саналишига қарамай, қишлоқ хўжалигига эътибор етарлича бўлмаган. Покистон минтақадаги энг йирик суғориш тизимига эга бўлган давлат. Асрлар давомида қишлоқ хўжалик маҳсулотларини ўзида етиштириб келган. Аммо ўз мустақиллигини эълон қилган дастлабки йилларда Американинг буғдойига қарам бўлиб қолган. Бу эса, Покистоннинг ўзида ғаллачиликнинг ўлишига сабаб бўлди. Етмишинчи йиллар ўрталарига келиб, Покистон бироз оёққа турди. Даромадни тенг тақсимлаш ҳаракатлари кузатилди. Аммо улар ҳам узоққа чўзилмади. Қудратга кетма-кет иқтисодни тушунмайдиган одамлар келди. Бу эса, мамлакат иқтисодининг абгорлашувини янада кучайтирди. Бош вазирлар эса, мамвжуд вазиятга эътибор беришмади. Солиқларни йиғиш ишлари ўлда-жўлда қолиб кетди. Алал-оқибат Покистоннинг хорижий донор давлатларга қарамлиги кучайди. Жаҳон Соғлиқни сақлаш ташкилоти, Бирлашган Миллатлар Қишлоқ хўжалик ва озиқ-овқат идорасининг кўмагига таяниб қолди.\nБи-би-си: Сизнингча, бугун Покистонда кузатилаётган қашшоқлик муаммоси қанчалик жиддий?\nМуҳаммад Зиёвиддин: Қашшоқлик билан боғлиқ вазият Покистонда жуда жиддий. Аммо, ҳозирга келиб, вазият бироз ўнгланаётгандек. Яқинда Покистон ҳукумати ночор оилаларга молиявий кўмак беришни кўзда тутувчи йирик дастурнинг ижросига киришди. Дастур "Беназир кўмак жамғармаси" номи остида амалга оширилмоқда ва ҳукуматдан ташқари, хорижий донор давлатлар томонидан ҳам молияланаётир. Айрим маълумотларга қаралса, бугун Покистон аҳолисининг 35-40 фоизи ўта қашшоқликда кун кечиради. Янги дастур қаттиқ назорат остида амалга оширилмоқда. Ушбу дастур асосида ҳар бир камбағал оилага ойига 1.000 рупий ( 10 АҚШ доллари) ҳисобида беғараз нақд пул берилади. Ночор оилалар бу пул эвазига ўзларининг энг зарур эҳтиёжларини қондиришлари мумкин бўлади. Хорижий кузатувчилар ҳам ушбу тизимнинг қандай ишлаётганини олқишлашмоқда. Чунки пул тўғридан-тўғри эҳтиёжманд одамларнинг қўлларига бориб тегади. Яъни ночор аҳолининг 90-95 фоизи ҳукуматнинг бевосита молиявий кўмагидан баҳраманд бўлмоқда. Тўғри, 1.000 рупий катта маблағ эмас. Аммо мамлакатдаги ўта ночор оилаларнинг бир рупийси ҳам йўқлигини эсдан чиқармаслик лозим. Улар бу пулга озиқ-овқат сотиб олишлари, бирор бир бошпана топишлари мумкин. Ҳукуматнинг дастури ҳозирча келаси беш йилни кўзда тутади. Аммо уни доимий қилиш режаси ҳам йўқ эмас.\nБи-би-си: Мана, сиз Покистондасиз. Агар, ўз кузатувларингиздан келиб чиқиб айтадиган бўлсак, аҳолининг камбағал қатлами ҳукуматнинг янги барномасидан қанчалик мамнун?\nМуҳаммад Зиёвиддин: Янги дастур аҳолининг оғирини қанчалик енгил қилаётгани келаси икки-уй йил ичида маълум бўлади. Мен сизга айтмоқчи бўлаётган нарса, ҳукуматнинг ёрдамидан 90-95 фоиз эҳтиёжманд одамларнинг баҳраманд бўлишаётгани...Яъни пул айнан муҳтожларнинг қўлларига етиб бормоқда. Агар ўз кузатувларимдан келиб чиқиб айтадиган бўлсам, камбағал аҳоли ҳам бундан мамнун. Ҳукумат, бундан ташқари, кекса ва ночор нафақахўрларнинг банкма-банк сарсон бўлишларининг олдини олиш учун ҳам янги электрон тизим ишлаб чиқмоқда. Янги тизимга мувофиқ, нафақахўрлар ўз нафақаларини махсус карточкалар орқали исталган банкоматдан олишлари мумкин бўлади. Бу ҳам аҳоли ночор қатламининг ижтимоий муҳофазасини таъминлашга хизмат қилади, назаримда. Ҳукумат, бундан ташқари, хусусий тадбиркорликни ривожлантиришга қаратилган яна бир дастурга қўл урмоқда. Яъни, ўз бизнесини йўлга қўймоқчи бўлган одам ҳукуматнинг махсус карочкалари орқали банклардан лозим миқдорда пул олиши мумкин бўлади. Тўғри, буларнинг барчаси ҳозирча илк қадамлар. Камбағалликни аритишга қаратилган бу каби чораларнинг амалда қанчалик иш беришини эса, вақт кўрсатади.\nБи-би-си: Агар муаммонинг кўлами назарда тутилса, ҳукумат томонидан кўрилаётган ушбу чора-тадбирлар Покистондаги камбағалликка барҳам бера оладими?\nМуҳаммад Зиёвиддин: Айни ўринда мамлакатнинг иқтисодий қудратини ҳам инобатга олмоқ лозим. Покистон бой давлат эмас. Мамлакатнинг ўз захиралари ҳаминқадар. Агар мамлакатнинг имкониятлари қанчалик чеклангани назарда тутилса, назаримда, бугун ҳукумат томонидан кўрилаётган чоралар етарли даражада, дейди покистонлик иқтисодий таҳлилчи, Pakistan Express Tribune газетаси бош муҳаррири Муҳаммад Зиёвуддин.\nПокистон тошқинлари қурбонларига мўлжалланган пулнинг учдан бир қисми ҳам йиғилмаган


Хитой стартапи 8 минг долларлик электромобиллар сотишни бошлайди\n21:53 / 26.06.2017\nХитойнинг CHJ Automotive ёш компанияси йигитлари 2018 йилдан кеч бўлмаган муддатда сотувга чиқадиган иккита электр автомобиль моделини яратиш устида ишлашмоқда.\nСтартап раҳбари Кевин Шеннинг айтишича, бўлғусида CHJ Automotive моделлар қатори янада ошади, бироқ ҳозирча компания жамоасининг барча саъй-ҳаракатлари иккита лойиҳа: гибрид йўлтанламас ва ўта ихчам шаҳар машинасини яратишга қаратилган. Компания ихчам шаҳар машинасига катта ишонч билдирмоқда: у 7800 долларлик нарх билан алмаштирилувчи аккумуляторларга эгалиги, тез қувватланиши ва хизмат кўрсатилиши арзонлиги билан мақтана олади.\nАвтомобилнинг узунлиги 2,5 метр, кузови эни эса бир метрдан сал каттароқ бўлади. Машина комплектида иккита алмаштирилувчи аккумулятор бўлади, шунинг учун узоқ сафарларга икки аккумуляторни қувватлаб, иккинчисини захира сифатида юкхонага олиб қўйиш мумкин. Бу жуда ажойиб ғоя бўлиб, машина эгаларида батареяларни тезда алмаштира олиш имконияти бўлади. Машина бортида модификациялашган Android операцион тизими ўрнатилган бўлиб, у ёрдамида автомобиль ҳолатини кузатиш ва унинг тизимларини бошқариш мумкин бўлади.\nКевин Шен фақатгина Хитой бозори билан чекланиб қолмай, машиналарни хорижда ҳам сотмоқчи. Унинг айтишича, компания европалик ҳамкорлар билан музокаралар олиб бормоқда.\nҲозирча компания моделларининг ишчи прототипларини кўрсатмаяпти, бироқ CHJ рассомлари интервью учун моделларнинг бир нечта суратларини тақдим қилишди.


«Афғонистонда барча сиёсий кучларнинг манфаатини эътиборга оладиган коалицион ҳукумат шаклланиши тарафдоримиз» — ТИВ – Газета.uz\nLotinchada 26 август 2021, 12:49 Сиёсат\nАйни вақтда бўлиб ўтаётган Олий Мажлис Сенатининг 18 ялпи мажлисида Ташқи ишлар вазирлигининг 2021 йил биринчи ярим йиллик фаолияти тўғрисидаги ахбороти эшитилди.\nҲисоботдан сўнг, Сенатнинг Мудофаа ва хавфсизлик масалалари қўмитаси раиси Қутбиддин Бурханов ташқи ишлар вазирининг биринчи ўринбосари Фарҳод Арзиевга Афғонистонда масаласидаги савол билан юзланди.\n«Бугунги кунда жуда кўп давлатлар томонидан экстремистик-террористик ҳаракат деб тан олинган «Толибон»нинг бизга қўшни бўлган Афғонистонда раҳбарликка келгани муносабати билан сиз Ўзбекистон ташқи сиёсатини сиз қандай кўрасиз?», — деб сўради сенатор.\n«Сизни кўтарган масалангиз нафақат минтақамиз, балки халқаро хавфсизлик тартибидаги долзарб мавзу. Ҳаммасиз яхши биламиз, Афғонистонда ҳозир янги воқелик, янги вазият юзага келган. Ҳозир Афғонистонда олдиндан прогноз қилиб бўлмайдиган жараённи кузатяпмиз. Лекин битта нарсани билишимиз керак, ҳурматли президентимизнинг белгилаб берган ташқи сиёсат тамойиллари асосида, бевосита Афғонистон билан муносабатларимиз йўналишларида белгилаб берган фундаментал ёндошувлар, асосий вазифалар доирасида бугун эмас, анчадан бери Ўзбекистон Афғонистондаги тинчлик жараёнларига бевосита ҳисса қўшиб келаяпти», — деди Фарҳод Арзиев.\nУ президент ташаббуси билан 2018 йилда Тошкентда Афғонистон бўйича махсус халқаро конференция ўтказилгани, 2021 йилда Марказий Осиё ва Жанубий Осиё халқаро конференциясида ҳам Афғонистон можароси муҳим мавзулардан бири бўлганини тилга олди.\n«Энг аввало биз Афғонистонда барча сиёсий кучларнинг манфаатини эътиборга оладиган, уларнинг ўзаро тинчлик музокаралари натижасида эришиладиган коалицион ҳукумат (Кўп партияли парламент бошқарувидаги ҳукумат — таҳр.) шаклланиши тарафдоримиз. Биз Афғонистонда қуролли куч ишлатиш йўли билан афғон муаммоси ҳал бўлади деган ёндошувдан доим йироқ бўлганмиз», — деди у.\nУнинг таъкидлашича, «Афғонистонда „Толибон“ ҳаракати ҳокимият тепасига келган, мамлакатни тўлалигича назорат қилаяпти дейиш мумкин».\n««Толибон» ҳаракати билан бир неча йиллардан бери мулоқот қилиб келаяпмиз. Ва албатта «Толибон»га ҳам Афғонистон жамиятининг инкор этиб бўлмайдиган фактори сифатида ёндошамиз. Кейинги ёндошувларимизда ҳам айнан мана шу принсиплар биз учун асосий йўналиш бўлиб қолади. Афғонистон ён қўшнимиз, жон қўшнимиз, қолаверса, бу давлатга Марказий Осиёнинг ҳам ажралмас қисми сифатида қараймиз», — деди ТИВ вакили.\nУ сўзи якунида Афғонистонда бақрарор тинчилик ўрнатиш, уни халқаро ривожланиши учун зарур омилларни яратишга қаратилган ҳамма сай-ҳаракатларда Ўзбекистон фаол иштирок этишини қўшимча қилди.


Фаришталар дуо қиладиган кишилар\n19:14 / 21.02.2018 4184 pdf Ўқиш режими + -\nАршни кўтариб турганлар ва унинг атрофидагилар Роббларига ҳамд ила тасбеҳ айтурлар, Унга иймон келтирурлар ва иймон келтирганларга мағфират сўрарлар: «Роббимиз, раҳматинг ва илминг ила ҳар бир нарсани қуршагансан, бас, тавба қилиб, йўлингга эргашганларни мағфират қилгин ва уларни дўзах азобидан сақлагин.\nРоббимиз, уларни ҳам, оталаридан, жуфтларидан ва зурриётларидан аҳли солиҳ бўлганларини ҳам Ўзинг уларга ваъда қилган адн жаннатларига киритгин. Албатта, Сен Ўзинг ўта иззатлисан, ўта ҳикматлисан.\nВа уларни ёмонликлардан сақла, ўша Куни кимни ёмонликлардан сақласанг, батаҳқиқ, унга раҳм қилибсан. Ана ўша буюк ютуқдир», (дерлар).\nАллоҳ таоло яратган бутун борлиқ ичида арзимаган зарра каби бўлган баъзи паст одамларнинг куфри нима бўлар эди. Уларнинг куфри ўзларига зарар келтиради, холос.\nАллоҳга иймон келтирганлар жуда ҳам кўп. Шулардан баъзилари –\n«Аршни кўтариб турганлар ва унинг атрофидагилар...»\nАллоҳ таолонинг Аршини инсон идрок қила олмайди. У ҳақда ҳеч нарса билмайди ҳам. Билгани – Аршнинг борлиги, холос. Билгани – ўша Арш улканлигидан уни идрок қила олмаслиги, холос. Шунингдек, инсон Аршни кўтариб турадиганлар ва унинг атрофидагиларнинг ҳам ҳақиқатини билмайди. Билгани – Аршни кўтариб турадиган, атрофини ўраб олган зотлар борлигидир. Улар, модомики, Аршни кўтариб турган ва унинг атрофини ўраб олган эканлар, шунга яраша куч-қувват ва мақом-мартабага эгадирлар. Оятда уларнинг яна бир хусусияти васф этилмоқда:\n«…Роббларига ҳамд ила тасбеҳ айтурлар, Унга иймон келтирурлар…»\nАна ўшандай зотлар Аллоҳ таолога ҳамду тасбеҳ, мақтовлар айтиб, Уни поклаб ёд этиб, иймон келтириб турганларида, баъзи ожиз ва нотавон одамлар ношукрлик қилиб, куфр келтирсалар, нима бўлибди?!\nАна шундай улкан мақомга эришган, Аршни кўтариб турган ва унинг атрофини ўраб олганлар\n«...иймон келтирганларга мағфират сўрарлар», дуо қиладилар.\nУлар Аллоҳ таолодан мўмин бандаларнинг гуноҳларини кечиришини сўраб, бундай илтижо этадилар:\n«Роббимиз, раҳматинг ва илминг ила ҳар бир нарсани қуршагансан...»\nСенинг раҳматинг ҳамма нарсадан кенгдир. Сенинг илминг ҳамма нарсани иҳота қилмишдир.\nДуонинг аввалида Аллоҳ таолога мақтов сўзларини айтиш юксак одоб намунасидир. Бундай дуолар тезда қабул бўлади. Аршни кўтариб ва унинг атрофини ўраб турувчи зотлар ҳам Аллоҳ таолонинг раҳмати ҳамма нарсадан кенг эканини ёд этиб, мўминларга раҳмат қилишидан умидвор бўлмоқдалар. Аллоҳ таолонинг ҳамма нарсани – уларнинг дуоларини ҳам, бандалар унинг мағфиратига муҳтож эканликларини ҳам билишини изҳор этмоқдалар.\n«...бас, тавба қилиб, йўлингга эргашганларни мағфират қилгин...»\nДемак, Аллоҳнинг мағфиратига сазовор бўлиши мумкин шахслар маълум. Куфрдан, ширкдан, нифоқдан, исёндан, туғёндан қайтиб, Аллоҳ таолога тавба қилганлар шундай кишилардир. Оғзи билангина тавба қилганлар эмас, балки тавбасини эълон этгач, Аллоҳнинг йўлига эргашганлар – ана ўшалар Аллоҳ таолонинг мағфиратига сазовор кишилардир. Оғзида тавба қилиб, амалда Аллоҳнинг йўлидан бошқа йўлга эргашадиганлар эмас.\n«...ва уларни дўзах азобидан сақлагин».\nЯъни тавба қилиб, йўлингга эргашганларни дўзах азобидан асрагин. Аллоҳга тавба қилмаган ва Аллоҳнинг йўлига эргашмаганлар дўзах азобига дучор бўлишлари аниқ.\n«Роббимиз, уларни ҳам, оталаридан, жуфтларидан ва зурриётларидан аҳли солиҳ бўлганларини ҳам Ўзинг уларга ваъда қилган адн жаннатларига киритгин».\nДўзахдан қутулиш катта бахт. Жаннатга кириш эса бахт устига бахт. Жаннатга ёлғиз ўзигина эмас, ота-боболари, жуфти ҳалоллари ва зурриётлари билан кириш энг улкан бахт. Аммо шу ерда ҳам «аҳли солиҳ бўлганларини», деб, солиҳ амал қилганларгина жаннатга кириши мумкинлиги яна бир бор эслатиб қўйилмоқда.\n«Албатта, Сен Ўзинг ўта иззатлисин, ўта ҳикматлисан».\nСенинг Ўзинг Азийзсан – ҳамманинг устидан ғолибсан; биз сўраган нарсани ато қилиш Сен учун жуда осон.\nСенинг Ўзинг ўта ҳикматли Зотсан – ҳар бир ишни ҳикмат билан қиласан.\n«Ва уларни ёмонликлардан сақла...»\nРоббимиз, уларни қиёмат куни турли ёмонликлардан сақла.\n«...ўша Куни кимни ёмонликлардан сақласанг, батаҳқиқ, унга раҳм қилибсан».\nҚиёмат куни кимни ёмонликлардан сақласанг, ўша одам Сенинг раҳматингга ноил бўлганига ҳеч шубҳа йўқ. Шунинг учун биз тавба қилиб, Сенинг йўлингда юрган бандаларга шу нарсани тилаб, дуо қилмоқдамиз.\n«Ана ўша буюк ютуқдир», (дерлар).\nЯъни мағфират қилиниши, жаҳаннам азобидан сақланиши, жаннатга киритилиши ва қиёмат куни ёмонликларидан паноҳ берилиши ҳар бир банда учун буюк ютуқдир.\nҒийбатнинг рухсат этилган турлари (6-қисм)\n17:45 / 21.02.2018 2835\n17:00 / 07 январь 33043\n3203 00:22 / 03.12.2016\nИлоҳий китобларга иймон келтириш Ислом ақийдаси арконларидан биридир. Ушбу ақийдасиз ҳам иймонли бўлиш мумкин эмас. Илоҳий китобларга иймон келтиришнинг маъноси давоми...\n1948 20:01 / 26.10.2018\nҚадарга бўлган ишонч ўз эгасини доимо ҳаракатда бўлишга чорлайди. У ўз фойдасини ҳаракатдан топади. Бу ишим самарали бўлмаса кейингиси самара берар, деб доимо давоми...\n2348 19:12 / 02.12.2016\nАллоҳнинг мукаммал калималари\nБисмиллаҳир роҳманир роҳийм..Аллоҳнинг мукаммал калималари, ndash қалбларнинг нури, кунларнинг шодлиги, бахтсаодат сурури, ҳидоят калити. Кимки унга боғланса, нажот давоми...\n6280 20:50 / 16.09.2017


Олимлар Ерга яқинлашаётган астероидни кўздан кечиришди\n17:08 / 19.04.2017\nАстрономлар 2014 JO25 астероидининг суратларини олишга муваффақ бўлишди. У 19 апрель куни Ерга яқин масофадан учиб ўтади. АҚШдаги Голдстоун обсерваториясидаги 70 метрлик радар ёрдамида шундай натижага эришилган. Таҳлиллар шуни кўрсатдики, астероид ерёнғоқ шаклида бўлиб, айланиш вақти беш соатга тенг.\nТасвир тиниқлиги бир пикселга 7,7 метр нисбатда олинган. «Астероид бир-бирига туташган икки тузилмадан таркиб топган», — дея изоҳлаган кузатувлар раҳбари Шантану Найду.\nГарчи тўқнашув таҳдиди бўлмаса-да, бу ўлчамдаги астероидлар (650 м) орасида энг яқин масофадан— 1,8 млн км узоқликдан учиб ўтади. Айтиш жоизки, бу масофадан ҳафтада бир неча марта анча кичик астероидлар ўтади, бироқ 2014 JO25 каби осмон жисми биринчи марта яқинлашмоқда. Бундан аввал, мазкур астероид 400 йил аввал яқинлашган, навбатдагиси 2600 йилдан кейин содир бўлади.


Qalampir.uz - Инсон органлари билан савдо қилувчи жиноий гуруҳ қўлга олинди\n10:24, 09.12.2016 Олам\nАҳолининг камбағал қатлами кундалик озиқ-овқат сотиб олиш учун ҳам инсон органлари билан ноқонуний савдо қилувчи шахсларга мурожаат қилишмоқда.\nМисрда инсон органлари билан ҳалқаро миқёсида ноқонуний савдо қилувчи жиноий гуруҳ қўлга олинди. Бу ҳақда “Medportal.ru” хабар бермоқда.\nУшбу гуруҳ аъзолари сифатида ушланган 25 дан ортиқ фуқаро орасида шифокорлар ва ҳамширалар ҳам борлиги айтилмоқда. Жиноятчилар инсон органлари эвазига олган АҚШ долларлари, олтин қуймалари ҳам топилди.\nАйтиш лозимки, Мисрда инсон органлари билан савдо қилиш расмий равишда тақиқланган. Бироқ, мамлакатдаги ғариб аҳоли қатлами ўз буйраги, жигарининг бир қисмини пул ишлаб топиш учун ана шундай ноқонуний гуруҳ вакиллари ва яширинча органлар савдоси билан шуғулланадиган шифокорларга сотади.\nЭнг ачинарлиси, улар буни қарзларини тўлаш ёки бўлмаса, шунчаки, кундалик озиқ-овқат сотиб олиш учун қилишади.\nМиср ҳукумати берган маълумотларга кўра, қўлга олинган гуруҳ араб фуқароларидан иборат бўлган. Улар камбағал кишиларга органларини сотиш таклифини билдириб, орган эвазига катта пул беришни ваъда қилишган. Органни қўлга киритгач, уни бир неча бор қимматга пуллаганлар.\nМаълумотларга кўра, тергов ишлари Соғлиқни сақлаш вазирлиги билан ҳамкорликда мамлакатдаги қатор лицензияга эга бўлган ва бўлмаган шифохоналарда ўтказилган.\nУшбу шифохоналарда донорлардан органларни олиш ва бошқа беморларга кўчириб ўтказиш ишлари амалга оширилган.\nТергов жараёнида суриштирув ишлари олиб борилаётган 10 та тиббиёт марказидан компьютерлар ва ҳужжатлар олиб қўйилган.\n2010 йилда Миср дунёда инсон органлари билан ноқонуний равишда савдо қилинадиган 5 мамлакатнинг бири сифатида “эътироф” этилганди. 2012 йили эса мамлакатдаги қатор вилоятларда бир неча қочоқлар, органларини олиш мақсадида ўлдирилгани ҳақидаги маълумотлар тарқалган.\n2016 йилга келиб эса, Мисрда истиқомат қиладиган контрабандачилардан бири итальян прокурорига ўз қарзларини тўлай олмаган кишилар ноқонуний равишда инсон органлари билан савдо қилувчи шахсларга сотиб юборилишини айтгани борасидаги маълумотлар болалади. Ушбу маълумот ҳозирча ўз тасдиғини топмаган.\nМиср ҳукумати расмий сайтида эълон қилинган ушбу хабарда, айни жиноий гуруҳ ҳалқаро тизимга эга бўлган йирик жиноий гуруҳ экани айтиб ўтилган.\nТеглар:Инсон органлари Миср Жиноий гуруҳ\nИшонасизми? Мухлис Мисрдан Россияга велосипедда боради\n12:24, 10.04.2018 1 449\n15:32, 03.04.2018 1 203\nМиср икки оролини Саудияга бермоқчи: аҳоли, албатта, норози\n19:47, 05.03.2018 2 616\n14:40, 03.03.2018 4 623\nМисрда иккита поезд тўқнашиб кетди. Қурбонлар кўп\n17:40, 28.02.2018 1 639


Жиззахдаги газ қуйиш шохобчасида икки автомобиль ёниб кетди - 28.06.2021, Sputnik Ўзбекистон\nШохобчадаги “Matiz” ва “Nexia” автомобиллари ёниб кетган. Бунга техника хавфсизлиги қоидаларига риоя қилинмагани сабаб бўлган. 28.06.2021, Sputnik Ўзбекистон\nТОШКЕНТ, 28 июн — Sputnik. Жиззах шаҳридаги газ қуйиш шохобчасида икки автомобиль ёниб кетди.ФВВ маълумотига кўра, ҳодиса 28 июнь куни Сангзор маҳалласида жойлашган автомобилларга газ қуйиш шохобчасида рўй берган.Қайд этилишича, шохобчадаги “Matiz” ҳамда “Nexia” русумли автомашиналарга газ тўлдириш жараёнида техника хавфсизлиги қоидаларига риоя қилинмагани боис ёнғин келиб чиққан. Мазкур ҳодиса юзасидан Жиззах вилояти Фавқулодда вазиятлар бошқармаси ёнғин-қутқарув гуруҳи зудлик билан воқеа жойига етиб келган. Олиб борилган тезкор ҳаракатлар натижасида ёнғин ўз вақтида ўраб олиниб, қисқа фурсат ичида бартараф этилган.Ушбу ҳолатда жабрланган ва ҳалок бўлганлар аниқланмаган.\nфавқулодда вазиятлар вазирлиги (фвв), жиззах вилояти, ёнғин\n13:08 28.06.2021 (янгиланди: 18:47 13.07.2021)\n© Пресс-служба МЧС УзбекистанаНа газозаправочной станции в Джизаке произошёл пожар\nШохобчадаги “Matiz” ва “Nexia” автомобиллари ёниб кетган. Бунга техника хавфсизлиги қоидаларига риоя қилинмагани сабаб бўлган.\nТОШКЕНТ, 28 июн — Sputnik. Жиззах шаҳридаги газ қуйиш шохобчасида икки автомобиль ёниб кетди.\nФВВ маълумотига кўра, ҳодиса 28 июнь куни Сангзор маҳалласида жойлашган автомобилларга газ қуйиш шохобчасида рўй берган.\nҚайд этилишича, шохобчадаги “Matiz” ҳамда “Nexia” русумли автомашиналарга газ тўлдириш жараёнида техника хавфсизлиги қоидаларига риоя қилинмагани боис ёнғин келиб чиққан.\nМазкур ҳодиса юзасидан Жиззах вилояти Фавқулодда вазиятлар бошқармаси ёнғин-қутқарув гуруҳи зудлик билан воқеа жойига етиб келган. Олиб борилган тезкор ҳаракатлар натижасида ёнғин ўз вақтида ўраб олиниб, қисқа фурсат ичида бартараф этилган.\nУшбу ҳолатда жабрланган ва ҳалок бўлганлар аниқланмаган.


Парранда чечаги касаллиги | AGRO-OLAM.UZ\nБош саҳифа Паррандачилик Парранда чечаги касаллиги\nПарранда чечаги (уй паррандаси чечаги, контагиоз эпителиома, парранда дифтерияси, парранда моллюскаси, roup, Borreliota avium, Fowl pox, Wet pox, ёлғон парда ангинаси, тери ғадир – будури) – контагиоз касаллик бўлиб, терида ўзига хос чечаклар пайдо бўлиши ва оғиз бўшлиғида шиллиқ парданинг дифтероиди, юқори нафас олиш йўллари зарарланиши ва конъюктивитлар пайдо бўлиши билан характерланади. Вирус касаллиги, бош қисмида, тожида, сирғаларида, қулоқларида экзантема ривожланишига олиб келади.\nТовуқ, кабутар, курка, канарейка, бедана чечакларига бўлинади. Сувда сузувчи парранда ушбу касалликка қарши барқарорлиги билан ажралиб туради. Вирусни товуқ тухумида кўпайтириш мумкин.\nИнкубацион даврининг узунлиги 4 – 7 кун. Иммунитетсиз парранда юқори сезгирлиги билан ажралиб туради. Инфекцияни кириш дарвозаси бўлиб бош қисмининг шиллиқ пардалари ва танасининг патсиз қисмлари ҳисобланади. Парранда организмига вирус тушгандан кейин қонда кўпайишни бошлайди ва эпителиал хўжайраларда чўкади (ўтиради). Тузалгандан кейин ҳам узоқ вақт, бир неча ҳафта вирус тарқатувчи бўлиб қолади.\nПаррандани чечак билан зарарланиши\nКасалликни ривожланиши вируснинг вирулентлигига боғлиқ. Касалликнинг давом этиши реконвалисценция билан бирга 3 – 4 ҳафтани ташкил қилади, айниқса секундар бактериал инфекция билан бирга. Шиллиқ пардани усти фибриноз масса билан қопланган териси дифтерик яллиғланиш шаклига ҳам ажратилади, қайсики бўғилишдан нобуд бўлишига олиб келади. Пат билан қопланмаган бош қисми терисида ва оёқ эпителиомасида ҳам зарарланган жойлари пайдо бўлиши мумкин. Касаллик кескин тухум беришни тушиб кетиши ва организмни ориқланиши кузатилади.\nКурка чечаги: бош қисми\nоёқ эпителиомаси зарарланиши\nЎлик ёрилганда бурун бўшлиғида, ҳиқилдоғида, трахеясида ва тери – эпителиоманинг қўшилиш жойларида дифтерик қопламалар кўринади. Чечак билан касалланган парранда ориқлаб кетишдан ва ички органларни ўзгаришидан нобуд бўлади. Зарарланган эпителиал тўқималарда бегона таначалар кўриш мумкин.\nДифференциал ташхис қўйишда нафас олиш органлари касалликлари, “А” гиповитаминозига текширилади.\nПарранда чечаги: оёқ терисини зарарланиши\nДаволаш и профилактика\nПаррандани фолликуляр услубда вакцинация қилинади ёки қанот пардасига тирик вакцина билан эмланади. Вакцинани вируснинг ҳаворанг штамми асосида ёки товуқнинг кучсизлантирилган штамми асосида тайёрланади. Куркаларни ҳаворанг штамми ёки товуқнинг кучсизлантирилган вируси билан фолликуласига эмлапнади, курка аттенуировланган вирус билан ҳам фолликуласига, товуқ аттенуировланган вируси билан қанот пардасига эмланади.


Қалбни бўлиб бўлмайди «Қўйнимда бир ёру кўнглимда бир ёр…» ашуласи алангасида ёнаётганлар дардини ким тинглайди? – Jurnalist\nҚалбни бўлиб бўлмайди «Қўйнимда бир ёру кўнглимда бир ёр…» ашуласи алангасида ёнаётганлар дардини ким тинглайди?\nR S2019-02-26T06:27:46+00:0026 Fevral, 2019|Ҳафта мақоласи|\nҚўшхотинлик ортидан қанчадан-қанча оилалар пароканда бўлади, фарзандлар тирик етимга айланади ёки кўнгли ўксиб катта бўлади. Қўшхотинлик туфайли ажрашаётган оилалар, ўз жонига қасд қилаётган, бир-бирининг ҳаётига зомин бўлаётган кундошлар… буларнинг барчасининг статистикаси бор. Аммо қўшхотинлик масаласида инсон қалби, туйғуларнинг топталиши эсдан чиқиб қоляпти.\nЭркакларнинг қўшхотин олишига баъзида аёлларнинг ўзлари сабабчи. Баъзида биринчи хотин фарзандларини ўйлаб ажрашолмайди, эрга энди эр эмас, фақат таъминотчи ва ота деб қараши мумкин… Менимча, ўз қадр-қимматини билган аёл худди шундай қилади. Аммо эрнинг ўз оиласига фақат моддий томондан таъминотчи бўлибгина қолиши фожиа эмасми?\nМен қўшхотинли эркакларни эр, ёр дейишдан йироқман. Улар шунчаки таъминотчи бўлиши мумкин. Бу ерда муҳаббат, эрлик шаъни, ғурур ҳақида гап ҳам бўлиши мумкин эмас. Дунёқараши кенг, маънавияти юксак одам аслида муҳаббатни қадрлайди, сева олади.\n(«Оила даврасида» газетаси, 2019 йил 21 февраль, 7-сон)


Венгрия Ўзбекистоннинг атомга оид лойиҳаларида фаол иштирок этиш ниятида\n2020 йил 16 июлида Тошкентда Ўзбекистон Энергетика вазирлиги раҳбариятининг Венгрия ташқи ишлар ва ташқи савдо вазири Петер Сийярто бошчилигидаги делегацияси билан учрашуви бўлиб ўтди.\nУчрашув Венгрия делегациясининг Ўзбекистонга расмий сафари доирасида бўлиб ўтди.\nМулоқот давомида Венгрия томонидан энергетика соҳасида, хусусан, Ўзбекистон Республикаси Энергетика вазирлиги қошидаги “Ўзатом” агентлиги ва Венгриянинг ядро энергетикаси соҳасидаги MVM Paksi Atomeromu Ltd. илмий маркази даражасида атом электр странциясини қуриш ва ядро энергетикаси соҳасида илмий алмашинув соҳасидаги ҳамкорликка тайёр эканлиги маълум қилинди.\nВенгриянинг ENIOX компанияси томонидан йирик иссиқлик станцияларида, ва шу жумладан АЭС да муваффақиятли қўлланиладиган қайтадиган сувларни совутишнинг “қуруқ” усулидан фойдаланиш имкониятлари муҳокама қилинди. Ушбу компаниянинг бой тажрибаси энг аввало, сув ресурслари бўйича муайян тақчиллик мавжуд бўлган қурғоқчил ҳудудларда фойдаланиш кўзда тутилмоқда. Венгрия томони Венгриянинг ENIOX компанияси ушбу лойиҳада иштирок этган тақдирда «Эксим Банка Венгрия» томонидан 130 млн. еврога тенг қийматда молиялашга тайёр эканлигини маълум қилди.\n«Ўзатом» агентлиги, шунингдек қатор вазирлик ва идоралар мутахассислари 2018 ва 2020 йилларда Венгрияга қилинган сафари давомида Венгрия ядро энергетикасининг объектлари билан яқиндан танишган, ушбу мамлакатнинг атом электрстанцияларини қуриш ва улардан фойдаланиш соҳасидаги тажрибасини ўрганган эди.\nХусусан, ҳозирги пайтда Россия дизайнидаги «Пакш-2» АЭС ни “тайёр ҳолда” қуриш шарти билан лойиҳа амалга оширилмоқда. Ушбу иншоот “Ростатом” давлат корпорацияси томонидан барпо этилмоқда. «Пакш-2» иккита ВВЭР-1200 энергоблокига эга бўлади, яъни Венгрия томони таъкидлаганидек, Ўзбекистоннинг биринчи атом элекстранцияси билан ўхшаш технологик параметерларга эга бўлади.\nВенгерия томонидан ўзаро ҳамкорликнинг таълимга оид жиҳати таъкидланди, бу борада ривожланиш тенденцияси кузатилмоқда. Яъни, Ўзбекистонлик талабалар учун квота 30 тадан 100 кишигача кўпайтирилди, унинг доирасида\nатом энергетикасини ўрганиш дастурини Будапешт политехника унверситетитида жорий қилиш таклиф қилинмоқда.\nМуҳокама қилинган барча масалалар бўйича дастлабки келишувларга эришилди ва икки мамлакат мутахассислари жалб қилинган ҳолда бу борадаги ишлар давом эттирилади.


Жараён 10.09.2019 115\nЎтган ойда Китоб туманидаги новвойхонада содир бўлган чақнаш ҳақидаги хабар оммавий ахборот воситалари ҳамда ижтимоий тармоқлар орқали кенг тарқалган эди. Ҳодиса жойи — Ҳамид Олимжон маҳалласи Зилолбулоқ кўчасидаги хонадонларда ўтказилган ўрганишлар натижасида маълум бўлишича, чақнашга новвойхонада турган сиғими 50 килограммлик маиший газ баллонининг пайвандланган жойидан ёрилиши ва ундан газ сизиб чиқиши сабаб бўлган. Келиб чиққан аланга оқибатида хонадон ва новвойхонанинг 60 квадрат метр ҳажмдаги томи ёниб кетган. Афсуски, йўқотиш фақат булар эмас.\nАчинарли томони, рўй берган чақнаш натижасида ўша пайтда новвойхонада бўлган, 1994 йилда туғилган Т.С., 1999 йилда туғилган Б.М., 1994 йилда туғилган О.Р. ҳамда 2000 йилда туғилган Н.Ж. оғир даражадаги куйиш тан жароҳати олиб, шифохонага ётқизилган. Кўрсатилган тезкор тиббий ёрдамларга қарамай, 19 ёшли Н.Ж. шифохонада вафот этган.\nАйни пайтда бу ҳолат юзасидан туман прокуратураси томонидан тергов, суриштирув ишлари олиб борилмоқда.\nЁки бошқа бир мисолга эътибор қаратайлик: Чироқчи тумани Чоштепа маҳалласида яшовчи У.И.нинг яшаш хонадони ҳовлисида ёнғин содир бўлган. Бу ҳақда ёнғин хавфсизлиги хизматига хабар берилган ва аланга ўт ўчирувчилар томонидан бартараф этилган.\nУшбу ҳолат бўйича ўтказилган ўрганишлар давомида маълум бўлдики, ҳовлида турган 20 килограмм сиғимли маиший газ баллонидан носозлиги боис доимий равишда газ сизиб чиқиб турган. Натижада ёнғин содир бўлган.\nБундай мисолларни яна кўплаб келтириш мумкин. Таҳлилларга кўра, жорий йилнинг ўтган саккиз ойи давомида вилоятимизда жами 757 маротаба ёнғин ҳолатлари қайд этилган. Улар оқибатида 32 киши тан жароҳати олган, 4 нафар фуқаро ҳалок бўлган.\nСодир бўлган ёнғинларнинг 70 фоизи бевосита аҳоли турар жойларида, газ, электр энергияси, нефть маҳсулотлари ёки шунга ўхшаш воситалардан эътиборсизлик билан фойдаланиш натижасида келиб чиққан.\nвилоят ЁХБ ходимлари


МФЙда яшовчи 86 ёшли онахон Фотима Ғаффорова 20 та хонадонни ичимлик суви билан таъминлаш мақсадида артезиан қудуғи қурдирибди. Бу ...\nСув табиий манба сифатида ўз-ўзидан биологик тозаланиш хусусиятига эга бўлади. У қуёш нури ва организмлар фаолияти таъсирида тозаланади.\nичимлик суви билан таъминланганлик даражасини ошириш ва унинг сифатини яхшилаш учун Ўзбекистон Республикасининг сув ресурсларини бошқаришни такомиллаштириш ...\nнеъматдан шукроналик ҳиссини туямиз... Биз ҳар куни фойдаланадиган ичимлик сувининг сифати ҳақида ҳеч ўйлаб кўрганмисиз? ичимлик суви бутун ... лаборатория синовларига қадар мураккаб йўлни босиб ўтади. ичимлик суви таъминоти манбасини танлашда, биринчи навбатда, табиий сувнинг ...\nпойтахт Асмэра ҳукумати мамлакат сўнгги ойларда ичимлик суви етишмаслигидан қийналаётганини норасман тасдиқлади.Мамлакат ҳукумати воқеаларни жимгина кузатиб, бирон-бир чора кўрмаяпти, маҳаллий ... хавотирда.Пойтахтликларнинг айтишича, дўконларда сотилаётган ичимлик суви анча тортилиб қолган, қолаверса, шаҳарларга ҳам водопровод ...\nРеспубликаси Президенти Шавкат Мирзиёев 5 сентябрь куни аҳолини тоза ичимлик суви билан таъминлаш бўйича устувор вазифаларга бағишланган йиғилиш ... аҳолисини, айниқса 11 мингдан зиёд қишлоқларни тоза ичимлик суви билан таъминлаш ўта долзарб масала бўлиб қолмоқда. Танқидий-таҳлилий ...\nҳеч нимани сувчалик яхши назорат қилишмаса керак. Унинг сифати ичимлик суви ҳақидаги давлат регламенти томонидан тартибга солинади. Барча ... «ичимлик суви» ХАРИТАСИ Водопровод сувини ичиш мумкин Водопровод сувини ...\nвилояти фермерлари шолини ичимлик суви билан суғоришмоқда. Бу ҳақда экология қўмитаси расмий каналида маълумот берилди. Чўпонота сув таъминоти базасидан олинадиган сувнинг ... Тўрақуловнинг айтишича, яна муаммолардан бири томорқаларнинг ичимлик суви билан суғорилишидир. Буларнинг барчаси Самарқанд шаҳрини ичимлик ...\nДарёободликлар энди дарёдан сув ичмайдиган бўлди\nйил якунигача 54 минг аҳоли тоза ичимлик суви билан таъминланади. «Xabar.uz» мухбирининг хабар беришича, сув танқислигининг олдини олиш, аҳолини тоза ичимлик суви билан таъминлаш ... бўлиб, натижада ҳудудлардаги 21 минг 628 нафар аҳоли тоза ичимлик суви билан таъминланиши мақсад қилинган бўлса, «Обод қишлоқ» дастури ...\nоқибатида қуриб битган. Миллионлаб кишилар сувсизликдан қийналмоқда. ичимлик суви юк машиналарида ташиб келтириляпти, сувга улкан навбатлар ...


Синдзо Абэ Эрон зарбаларидан кейин Яқин Шарққа сафарини бекор қилди\nЯпония бош вазири Синдзо Абэ АҚШ ва Эрон ўртасидаги қарама-қаршилик кучайгани сабабли 11 январга режалаштирилган Яқин Шарққа, жумладан Саудия Арабистони ва БААга сафарини бекор қилди. Бу ҳақда “Киодо” ахборот агентлиги хабар берди.\nМаълумотларга кўра, бош вазир бошқа давлатлар билан ҳамкорликда Яқин Шарқдаги японияликларнинг хавфсизлигини таъминлашга ва кутилмаган ҳолатларга тайёр туришга кўрсатма берган.\nЯпония вазирлар маҳкамаси бош котиби Ёсихидэ Суганинг журналистларга маълум қилишича, Токио манфаатдор давлатларни Яқин Шарқда кескинликни юмшатиш учун барча дипломатик саъй-ҳаракатларни амалга оширишга чақирган.\nАввалроқ Синдзо Абэ Эрон томонидан АҚШнинг Ироқдаги ҳарбий базаларига ракета зарбалари берилгандан кейин миллий хавфсизлик кенгаши йиғилишини чақиртирган.\n01:23 / 13.09.2020\nИсроил президенти араб ва мусулмон давлатларини Исроил билан ярашишга чақирди


Анордан мўл хосил олиш усуллари | Агро-Олам.Uz\nБош саҳифа Боғбончилик Анордан мўл хосил олиш усуллари\nАнордан мўл хосил олиш усуллари\nАнордан юқори хосил олиш борасида миришкор боғбонларимизнинг тажрибалари бисёр.\nКелинг, хозир шундай тажрибалардан биз билганларимизни сиз билан ўртоқлашамиз.\nАнор кўчатини экаётган пайтда чуқури атрофига қиррали тош териб кўйсангиз, анори ёрилмайди, меваси серхосил бўлади.\nАгар аччиқ анорингиз бўлса, уни кўчириб олиб ташлашга шошилманг. Унинг тагини очиб, томирларига чўчқа гўнги ва одам пешобини аралаштириб қўйинг. Анорингиз ширин бўлади.\nАгар қуриган мевали дарахтлар кулини сув билан аралаштириб, бир неча кун анор томирига оз-оздан кўйиб турсангиз анорингиз серхосил ва дони рангдор бўлади.\nАнорнинг ёввойи новдаларини бутаб, уни ахлатхонага ташламай сақлаб куйинг.\nЁз фаслида уни куйдириб, тупрок билан аралаштириб анорга беринг, мевасини чиройли килади.\nТурли суяк, жун, чарм қолдиқларини анорзорингизга кўминг, анорингиз хушранг бўлади. Анор учун от гўнги хам фойдалидир. Анор дарахти ток билан яқин экилса, хар иккиси хам серхосил бўлишини юқорида айтдик.\nАйрим уста богбонлар анорни нок дарахти билан пайвандлаб юқори хосил олишганини биламиз. Анорни апельсин дарахтига пайвандлаш усулларини хам эшитганмиз.\nАйрим богбонлар анорларини офтоб уриб, қорайтириб қўйганидан нолишади ва албатта бу хосилдорликка таъсир кўрсатади. Бу ўша анор дарахтингизга етарли озуқа миқдори бермаганингиздан дарак. Уни ўгитлашга эътибор беринг, шунда анор меваси офтобда куймайди. Иложсиз холда анор дарахтини кўпрок қуёш тушадиган қисмига бир қават қуруқ хашак ташлаб қўйинг. Бу амални август ойининг кейинги иккинчи ярмида бажаринг.\nЯна бир сир. Экаётган анор кўчатингиз новдасини ёриб, ичидаги магизини олиб, яна уни бир-бирига ёпиштириб, увада ёки латта билан ўранг. Тоза лой ва янги гўнг билан суваб ёрилган жойи ер юзасига уч бармоқ чиқиб, турадиган қилиб экинг, кўклагандан сўнг ёрик устидаги қисмини кесиб ташлаб парвариш килинг. Анорингиз мевасини уруги бўлмайди.\nБундай тажрибалар жуда кўп. Мухими, анорингиз билан «тиллаша» олсангиз, унга мехринигизни берсангиз сизни куруқ қўймайди.\nАгар каптар гўнгини сувга аралаштириб, анор томирига қўйиб турсангиз, анорнинг меваси тўкилмайди, пишиши тезлашади. Агар бақлажон ширасини анор гулга кирган пайтда сочсангиз, ундан юқори хосил оласиз. Шу ерда бу қисмга хотима ясаб, кўзни қувонтирадиган даражада пишиб етилган сархил анорни териб олиш учун анорзорга кирайлик.


Ҳуқуқ фаоллари сиёсий маҳбус билан учрашди - 24 Октября 2016 - ХИМОЯЧИ\nГлавная » 2016 » Октябрь » 24 » Ҳуқуқ фаоллари сиёсий маҳбус билан учрашди\nҲуқуқ фаоллари сиёсий маҳбус билан учрашди\n2016 йилнинг 22 октябрида Ўзбекистон инсон ҳуқуқлари “Эзгулик” жамияти раиси Васила Иноятова ҳамда журналист Абдураҳмон Ташанов Ўзбекистон Ички ишлар вазирлиги Жазони ижро этиш Бош бошқармаси тизимидаги 64/33-сонли муассасада жазо муддатини ўтаётган ҳуқуқ фаоли Ғанихон Маматхонов билан учрашди. Бу ҳақда “Озодлик”ка хабар қилган журналист Абдураҳмон Ташановга кўра, Ғанихон Маматхонов билан учрашув бир қадар мураккаб кечган.\n“Ўз вақтида Ўзбекистон инсон ҳуқуқлари халқаро ташкилотининг Фарғона вилояти бўлими фаоли бўлган бу одам билан учрашув бир қадар мураккаб кечди. Хасталиги ва кексалиги туфайли ҳаяжонини яшира олмаган Ғанихон ака ҳаяжон аралаш йиғи билан кутиб олди. Бироз тоблари йўқ экан, муассасанинг тиббий бўлими у кишини сангородга юборишмоқчи экан. “Қандай хасталик безовта қиляпти?”, деб сўрадим. “Қаричилик, озодликка чиқсам ҳаммаси яхши бўлади” деди Ғанихон ака”, дейди Абдураҳмон Ташанов.\nМаълум бўлишича, Ғанихон Маматхоновнинг муддатига сўнгги марта шу йилнинг 3 августида жиноят ишлари бўйича Қизилтепа тумани судининг ҳукми билан 2 йил-у 4 кун муддат қўшиб берилган. Айблов сиёсий маҳкумларга нисбатан илгари сурилаётган анъанавий, яъни жазони ижро этиш муассаси тартибини бузиш бўлиб, ҳуқуқ фаоли иккинчи марта шундай жазога тартилган. Унинг қамоқ муддати худди шу модда билан 2014 йилда 2,3 йилга узайтирилган.\nКолонияда ҳуқуқ фаоли билан учрашган Васила Иноятовага кўра, учрашувдан олдин муассаса раҳбари ўзларининг 64/33-сонли колониядаги маҳкумларнинг кундалик овқат рациони, ётоқхона шароити ва иш тартиби билан хизмат кабинетидаги онлайн видео камера орқали таништирилган.\n“Очиғи, ўйлаганимдан анча тузук экан. Муассаса фаолияти, маҳкумларга муносабат ва мавжуд шароит ижобий тарафга ўзгаргандек. Буни Ғанихон аканинг ўзлари ҳам эътироф этди. Муассасада жазо муддатларини ўтаётган маҳкумларнинг каттагина қисмига Ўзбекистон президенти вазифасини бажарувчи Шавкат Мирзиёев томонидан имзоланган амнистия актини қўллаш борасида ҳужжатлаштириш ишлари бормоқда экан” , деди Васила Иноятова.\nЎзбекистон инсон ҳуқуқлари “Эзгулик” жамияти колониядаги учрашув муносабати билан тарқатган баёнотида учрашувларни ташкил қилишга кўмак берган Ўзбекистон ИИВ Жазони ижро этиш Бош бошқармаси маъмуриятига миннатдорчилик билдирган.\nЭслатиб ўтамиз, мамлакатда рўйхатга олинган мазкур ташкилотга шу йилнинг июнида 10 нафар сиёсий маҳкум билан учрашув ўтказишга изн берилган. Жамият фаоллари улардан Муҳаммад Бекжон, Аъзам Фармонов, Исроилжон Холдоров ҳамда Ғанихон Маматхоновлар билан учрашганини маълум қилишган.


Даврон Чориев: "Тожикистон Японияга етарлича ташвиш туғдирди" / CHAMPIONAT.asia\nДаврон Чориев: "Тожикистон Японияга етарлича ташвиш туғдирди"\n02 фев 2018 15:04\nТеглар : Ўзбекистон МТЖФутзалДаврон Чориев\nФутзал бўйича Ўзбекистон терма жамоаси эртага, 3 февраль куни Осиё чемпионатидаги иккинчи учрашувини ўтказади.\nБаҳодир Аҳмедов шогирдлари “B” гуруҳи 2-тури доирасида Тожикистон футзалчиларига қарши баҳс олиб боради.\nЖанубий Кореяга билан бўлиб ўтган беллашувда хет-трик муаллифига айланган Даврон Чориев ЎФФ матбуот хизматига бўлажак ўйин олдидан ўз фикрларини билдирди.\n“Жанубий Кореяга қарши яхши ўйинимизни намойиш қила олдик. Ишончли ғалабадан кейин жамоада ижобий кайфият ҳукмронлик қилмоқда. Эртанги беллашувга қарши жиддий тайёргарлик кўрдик. Насиб қилса, бу ўйинни ҳам ғалаба билан тугатамиз.\nАйтиш керакки, сўнгги икки йил ичида Тожикистон футзал термасининг савияси анча ошди. Бўлажак рақиб билан ўртоқлик ўйини ўтказганмиз, уларнинг нималарга қодир эканидан хабардормиз. Жанубий Кореяга қарши беллашувдан кейин Япония ва Тожикистон ўйинини спорт мажмуасидан туриб кузатдик. Эртанги рақибимиз Японияга етарлича ташвиш туғдирганига ҳамда жисмонан бақувват эканига гувоҳ бўлдик.\nТожикистонга қарши ўйин осон кечмайди, буни ҳаммамиз яхши тушуниб турибмиз. Аммо олдимизга юқори мақсадли вазифалар қўйилган ва бизга билдирилган ишончни оқлашга ҳаракат қиламиз. 2016 йили Тошкентда ўтказилган Осиё чемпионатида, 2017 йили Туркманистонда бўлиб ўтган Ёпиқ иншоотдаги Осиё ўйинларида вице-чемпион бўлдик. Умид қиламанки, бу сафар қитъа чемпионлигини қўлга киритамиз”, – деди Даврон Чориев.\nСпортга оид селектордан келиб чиқиб эркин фикр! Миржалол Қосимов ЎФАга ўтса нима дейсиз? 298\nБош вазир томонидан ўтказилган йиғилишда ЎФА фаолияти танқид қилинди 101


Бу муҳим! Ёзги таътилдан сўнг болани...\n03.09.2019 04:22 0 1653\nТаътил тугаб, янги ўқув йили бошланиш арафасида. Катталар ҳам, болалар ҳам бунга аллақачон тадорик кўриб қўйишган. Лекин тайёргарликка фақат ўқув қуроллари ва мактаб формалари киради, деб ўйласангиз хато қиласиз. Зинҳор бола руҳияти ва саломатлигини ҳам унутмаслик даркор. Агар ўқув йили бошида фарзандингиз руҳий ёки жисмоний зўриқишдан қийналишини истамасангиз, маслаҳатларимизга қулоқ тутинг.\nБаъзи болалар ўта таъсирчан бўлишади. Шу боис ҳар қандай ишни бошлашда уларнинг руҳан тайёргарлиги катта роль ўйнайди.\nЎқув йилига, айниқса, кичик синфдагилар учун алоҳида тайёргарлик кўринг.\nҚуйидаги ҳолатларга аҳамият беришингизни сўраймиз.\nЯнги ўқув йили бошланишидан бир ҳафта олдин таътил ва сафарлардан уйга қайтиш керак. Лекин ҳозир ҳам кеч эмас. Хоҳлайсизми ёки йўқ, лекин болажон мослашиши зарур, унинг танаси бир йил давомида ишлашига тўғри келадиган иқлим шароитига сал эртароқ қайтиши шарт.\nАкс ҳолда турли шамоллашларга мойил бола танаси кескин иқлим ўзгаришига тумов ёки томоқ оғриғи билан жавоб қайтариши мумкин.\nЎқув йили бошланишидан олдин болалар билан секин-аста ўқиш кун тартибига ўтиш даркор. Демак: эртароқ ухлашга ётиш ва барвақт уйғониш. Ҳозир июндаги каби кеч қоронғи тушмайди: болаларни кечки соат 10 да бемалол ухлатиш мумкин. Бошланғич синф ўқувчиларини эса янада эрта — кечки соат 9 ларда тўшакка ётқизган маъқул. Ёзги таътилдан ўқиш тартибига бирданига эмас, секин-аста ўтиш тўғрироқ. Бунда «бирга» сўзи муҳим, ҳаммасини болалар билан биргаликда бажариш керак.\nБунда «мен кинони кўриб олай, сен эса ётишинг керак» дейиш нотўғри.\nБу шунчаки болага нисбатан адолатсизлик, айниқса, уни кичик ёшдаги болалар кучлироқ ҳис қилишади. Болага ўрнак бўлинг ва бутун оила биргаликда эртароқ ухлашга ётсин. Шунда кичкинтойнинг ўқув кун тартибига мослашиши осон кечади.\nБироқ вақтида ухлашга ётиш — ҳали ҳаммаси эмас, барвақт уйғониш ҳам керак. Ҳа-ҳа! Айнан каравотдан туриш лозим, шунчаки будильникни соат 7 га қўйиб, кейин соат 10-11 гача ётмаслик керак, айнан уйғониш ва туриш зарур, тўшакни йиғиш, нонушта қилиш ва бирорта фойдали иш билан шуғулланиш даркор (китоб ўқиш, уй ишларини қилиш, ўйин ўйнаш).\n«Ҳаммасини ёдга олиш!»\nБоланинг хаёлан мактабга қайтишига кўмаклашиш деса ҳам бўлади: қайси синфга бориши, нималарни билиши, қайси фанларни ўзлаштиргани, янги ўқув йилида қандай фанлар қўшилиши, мактабга нималар сотиб олгани тўғрисида гаплашиш керак.\nКўп болалар олдиндан мактаб халтасини жон деб ҳозирлаб қўяди: китоб-дафтарларига клёнкасини ўрайди, қаламларининг учини ўткирлаб қўяди, ручкаларини қандай ёзишини текширади, рангли қоғозларини санаб чиқади. Баъзида ҳатто ўғил ва қиз болалар дафтарларни рангига қараб бўлиб олишади. Бундай тайёргарлик натижасида тўсатдан нимадир етмай қолгани ва тезда сотиб олиш кераклиги ойдинлашади. Шу ҳақда болалар билан гаплашаверсангиз, у аста-секин ўқув жараёнига руҳан мослашиб боради.\nмаслаҳат ўқувчи таътил мактаб ўқув йили


Жан Клод Ван Дамм иштирокидаги «Жан-Клод Ван Жонсон» сериалининг трейлери яратилди\n19:14 / 19.08.2016 10684\nЖан Клод Ван Дамм иштирокидаги «Жан-Клод Ван Жонсон» сериалининг биринчи трейлери яратилди. Бу ҳақида ScreenCrush маълум қилди. Бу лойиҳа Amazon компаниясига тааллуқли. Илк серия премьераси 19 август куни бўлиб ўтиши айтилган.\nБош қаҳрамон - кинематография тарихидаги энг машҳур актёрлардан бири, жанг санъати устаси ва қотил.\n"Дунёнинг ёмон йигитлари бахтига - у кўп йиллардан бери нафақада... Йўқотилган севгилиси билан тасодифий учрашув эса уни ўйинга қайтаради... Бу сафар унинг ҳалокатга учраши эҳтимоли ҳар қачонгидан кўпроқ бўлади...", - дейилади сериалга берилган таърифда.\nИжрочи продюсерлардан бири - Жан Клод Ван Дамм.\nСериалнинг тўлақонли мавсуми олинадими ёки йўқ - барча Amazon лойиҳалари каби телетомошабинларнинг овоз беришига боғлиқ.\n«Тахтлар ўйини» сўнгги мавсумининг премьераси санаси маълум бўлди\nЭнг узоқ давом этган 5та сериал


"Сардоба" иши бўйича 170 нафар шахс сўроқ қилинган - Бош прокуратура\n04:43 07 Июн 2020\n13:47 16.05.2020 (Янгиланган 15:03 16.05.2020) Ҳавола олиш\n"Ҳозиргача бу иш бўйича 170 нафар шахс сўроқ қилинган. Судга оид қурилиш экспертизалари белгиланган", - деди Шамсутдинов.\nТОШКЕНТ, 16 май - Sputnik. "Сардоба" тўғони ўпирилиши юзасидан 170 нафар шахс сўроқ қилинган. Бу ҳақда Бош прокуратура матбуот котиби Хаёт Шамсутдинов Халқаро пресс-клубнинг Сирдарё вилоятидан "Сардоба-2020: синов, бирдамлик, меҳнат, сифат" мавзуидаги эфири давомида маълум қилган.\nЖиноят иши бўйича дастлабки тергов ҳаракатларини ҳар томонлама, тўлиқ ва холисона олиб бориш мақсадида Давлат хавфсизлик хизмати ҳамда Ички ишлар вазирлигининг малакали ва тажрибали ходимларидан иборат тезкор-тергов гуруҳи ташкил қилинган.\nЖжиноят иши бўйича тергов қуйидаги асосий тергов тахминлари олдинга сурилиб, текширилмоқда:\nБиринчиси- лойиҳалашдаги хатоликлар;\nИккинчиси - қурилиш меъёрларига риоя этмаслик;\nУчинчиси - эксплуатация жараёнидаги хатоликлар;\nТўртинчиси - табиий офат.\nТергов тахминларини текшириш мақсадида, дастлабки тергов давомида жами 170 нафардан зиёд шахслар тергов гуруҳи аъзолари томонидан гувоҳ тариқасида сўроқ қилиниб, сув омборини лойиҳалаштириш, унинг қурилиши ва эксплуатация қилиш жараёнлари тўғрисида кўрсатмалар олинган.


Долзарб мавзудаги эшитув\nPayshanba, 22 Oktabr 2015 15:33\t21ASR\t«XXI ASR» газетасининг аввалги сонида қисқача хабар берилганидек, Олий Мажлис Қонунчилик палатасида навбатдаги эшитув бўлиб ўтди. O‘zLiDeP фракцияси масъуллигидаги Саноат, қурилиш ва савдо масалалари қўмитаси томонидан ташкил этилган мазкур тадбир давомида «Ўзтрансгаз» акциядорлик компанияси бошқаруви раиси Шукрулло Маҳмудовнинг ахбороти тингланди\nPayshanba, 08 Oktabr 2015 17:11\t21ASR\tКеча Олий Мажлис Қонунчилик палатасида навбатдаги эшитув бўлиб ўтди. O`zLiDeP фракцияси масъуллигидаги Саноат, қурилиш ва савдо масалалари қўмитаси томонидан ташкил этилган тадбирда «Ўзтрансгаз» акциядорлик компанияси бошқаруви раисининг ахбороти тингланди\nТаъсирчанлик ва самарадорлик\nPayshanba, 08 Oktabr 2015 16:48\t21ASR\tЁхуд 5 баллик тизимда 4,2 га баҳоланган фаолият\nМуҳокама марказидаги масалалар\nDushanba, 05 Oktabr 2015 10:33\t21ASR\tЎзбекистон Республикаси Олий Мажлиси Сенатининг маҳаллий ҳокимият вакиллик органлари фаолиятини кучайтиришга кўмаклашувчи комиссияси халқ депутатлари Бухоро вилоят кенгашидаги Ишчи гуруҳи вилоят ҳокимлиги, Фуқаролик жамияти шаклланишини мониторинг қилиш мустақил институти ҳудудий бўлинмаси билан ҳамкорликда йиғилиш ўтказди. Уни мазкур Ишчи гуруҳ раҳбари, Олий Мажлис Сенати аъзоси Тоҳир Баҳронов олиб борди.\nСўровлар самараси — сарҳисобда Dushanba, 05 Oktabr 2015 10:11\t21ASR\tO`zLiDeP Дастури ва Сайловолди платформасида белгиланган устувор вазифаларнинг бажарилиши кўп жиҳатдан депутатлик гуруҳларининг фаоллигига боғлиқ. Шу маънода қайд этиш жоизки, бугунги кунда халқ депутатлари Қашқадарё вилоят кенгашида 22 нафар, шаҳар ва туман кенгашларида 133 нафар партиямиз вакили бор. Жорий йилнинг ўтган даврида тегишли ташкилотлар мутасаддиларига улар томонидан 70 та депутатлик сўрови йўлланди.\nЗамонавий божхона хизматини шакллантиришнинг ҳуқуқий асослари\nJuma, 25 Sentabr 2015 13:00\t21ASR\tАмалдаги Божхона кодекси қабул қилинганидан буён 20 йилга яқин вақт ўтди. Тобора ривожланиб бораётган давр ҳамда соҳада тўпланган тажриба божхона ишини халқаро стандартларга мос бўлган, тарқоқ қоидаларни умумлаштирувчи ягона қонун ҳужжатлари базасини шакллантириш заруратини вужудга келтирмоқда.\nЭлекторат манфаатлари доимий эътиборда Juma, 25 Sentabr 2015 12:27\t21ASR\tМаълумки, истиқлол йилларида мамлакатимизда кенг кўламли ижтимоий-иқтисодий ислоҳотлар амалга оширилиб, ишбилармонлик фаолиятини қўллаб-қувватлашга йўналтирилган кўплаб қонунлар, фармон ва қарорлар қабул қилинди.\nХусусий мулк ҳуқуқи — устувор\nPayshanba, 17 Sentabr 2015 17:23\t21ASR\tМамлакатимизда мустақиллик йилларида хусусий мулк дахлсизлигини таъминлашнинг ишончли ҳуқуқий асосларини яратиш мақсадида кенг қамровли ишлар амалга оширилди. Конституциямизда хусусий мулк дахлсиз ва давлат ҳимоясида эканлиги, мулкдор фақат қонунда назарда тутилган ҳолларда ва тартибдагина мулкидан маҳрум этилиши мумкинлиги ҳақидаги устувор қоидаларнинг белгилаб қўйилганлиги бу борада муҳим аҳамият касб этмоқда.\nПарламент қуйи палатаси қўмиталари\nPayshanba, 10 Sentabr 2015 17:35\t21ASR\tДавлат бюджетининг 2015 йил биринчи ярмидаги ижросини кўриб чиқди\nБунёдкор халққа байрамлар ярашади\nPayshanba, 03 Sentabr 2015 17:40\t21ASR\tВатан ва оила олдидаги бурчимиз зиммамизга катта масъулият юклайди. Масалан, хонадонимизда мўъжазгина қурилиш қилиш учун қанча елиб-югурамиз. Шу маънода бутун бошли мамлакат юкини елкага олиш, юртимизнинг ҳар бир шаҳар ва қишлоғини қамраб олган бунёдкорлик ишларига бош-қош бўлиш нақадар катта масъулият эканини англаш қийин эмас.\n« Боши Олдинги 1 2 3 4 5 6 Кейинги Оҳири » Саҳифа 4 - 6


Сиёсий маҳкум Искандар Худойберганов озодликка чиқишдан умид қилмоқда « Ўзбекистон Халқ Ҳаракати\nСиёсий маҳкум Искандар Худойберганов озодликка чиқишдан умид қилмоқда\n27 February 2019 - 16:05\nБи-Би-Си радиосининг хабар беришича, 25 йил муддатга қамалган Искандар Худойберганов соғлиғи яхши эканлигини ва қамоқдан чиқиш учун Ўзбекистон Республикаси Олий судига кассация тартибида шикоят қилганини билдирган.\nHuman Rights Watch ва Amnesty International томонидан сиёсий маҳкум деб топилган Искандар Худойберганов билан 25 феврал куни “Эзгулик” жамияти фаоли Абдураҳмон Ташанов учрашди.\nЖаслиқ жазони ўташ муассасасида Искандар Худойбергановни кўрган Адбураҳмон Ташанов ундан илк бўлиб соғлиғи ҳақида сўраган.\n“Муассаса раҳбарияти менга ижтимоий тармоқлар орқали кимдир менинг аҳволим оғирлиги, саломатлигим борасида ҳақиқатга тўғри келмайдиган маълумотларни етказганини айтишди. Бу ҳақиқатдан йироқ, мана ўзингиз кўриб турибсиз. Фақатгина бу ёлғон хабар яқинларимга ёмон таъсир ўтказишини ўйлаб, сиқилдим”, деган Искандар Худойберганов.\n“Эзгулик” хабарида айтилишича, Искандар Худойбергановнинг саломатлиги билан боғлиқ муаммо йўқ. У шу кунда муассаса қошида ташкил қилинган ёғоч ўймакорлиги цехида ишламоқда. Эрта-индин тикув цехига ўтиши мумкин.\nОлдинроқ Искандар Худойбергановнинг Швецияда яшовчи синглиси Дилобар Эркинзода акасининг соғлиғидан хавотир олаётганини билдирганди.\n“Жума куни қариндошимиз уйига бир одам келган милиция формасида. Акам ҳақида сўраган биринчи. Кейин Искандарни аҳволи оғир, яқинлари боришсин, деб айтиб кетган. Бу биринчи марта бўлаяпти. Олдин ҳеч ким келмаган, ҳеч қандай маълумот ҳам беришмаган. Шунга қариндошларим ҳам озгина ҳаяжонланиб у ходимни исм фамилиясини ҳам сўраш эсларидан чиқиб кетган”, дейди Дилобар Эркинзода.\n“Эзгулик” тарқатган хабарда айтилишича, Искандар Худойберганов Ўзбекистонда ҳокимият алмашгач Жаслиқда ўзгаришлар бўлганлиги ва у каби маҳкумларда озодликка чиқиш учун умидлар пайдо бўлганини билдирган.\nИскандар Худойберганов “Жаслиқ”даги шароитлар яхшиланганини айтган\n“Ўзим ҳам шундан руҳланиб, ишим юзасидан 2018 йилнинг 28 декабрь куни Ўзбекистон Республикаси Олий судига кассация тартибида шикоят ёздим. Шикоятим кўрилаётгани ҳақида хабар келди. Мен билан қамалганларнинг ҳаммаси озодликка чиққанидан хабарим бор. Тўғри, аввал қаттиқ сиқилардим, ҳатто адвокат Майоров келганида у билан гаплашишга истак ҳам бўлмаган”, деган Искандар Худойберганов.\nХабарда ёзилишича, шу кунда Жаслиқ лагерида маҳкумларнинг овқатланиш рациони бойитилган, Жазони ижро этиш Бош бошқармаси маъмурияти мазкур масалага қонунчилик талаблари ва халқаро стандартлардан келиб чиқиб ёндошмоқда.\nИскандар Худойберганов 2001 йили Тожикистон ҳудудида қўлга олинган.\nУ Ўзбекистон конституцион тузумига тажовуз қилиш ва бир неча оғир жиноятларда айбланган Искандар Худойберганов 2002 йили ўлим Жазосига ҳукм қилинган.\nИскандар Худойбергавно уни ИИВ ертўласида қийноққа тутишганини айтган.\nСудья Низом Рустамов “ИИВ санатория эмас”, деб қийноқлар борасидаги эътирозларни эътибордан четда қолдирган.


20:19 / 10.05.2018 10223 pdf Ўқиш режими + -\nОдатда одамлар яхшилик матлуб экани ҳақида ихтилоф қилмайдилар. Улар яхшилик нима экани ҳақида ихтилоф қиладилар. Ҳар ким ўзи тутган йўлни яхши деб ҳисоблайди. «Яхшилик» деган сўзнинг маъносини ўзича таърифлайди, қандайдир чегаралар қўяди, белгилар белгилайди. Улар кўпинча яхшилик деганда, ақлларини, ота-боболаридан қолган урф-одатларни, ўзлари яшаб тур-\nган жамиятдаги ўлчовларни тушунадилар. Бирлари яхшилик деб тушунган нарсани, бошқалари мутлақо ёмонлик деб тушунишлари ҳам мумкин. Демак, яхшиликнинг ҳақиқатини мазкур ҳоллардан устун турувчи жиҳат белгилаши керак.\n«Яхшилик юзингизни машриқ ёки мағриб то-монга буришингиз эмас» демоқда. Унда яхшилик\n«Ана ўшалар содиқ бўлганлардир. Ана ўша-лар ўзлари тақводорлардир», деб таърифланмоқдалар.\n«Одамларни яхшиликка буюриб туриб, ўзингиз-ни унутасизми? Ҳолбуки, китобни тиловат қиляпсиз-ку. Ақл юритмайсизларми?!» деган (44-оят).\n19:45 / 10.05.2017 1824\n20:25 / 10.05.2018 3505\n4396 19:14 / 21.03.2018\n4031 20:03 / 22.09.2017\n2568 20:47 / 10.03.2018\n3604 13:38 / 20.09.2017


Аҳмад Зоҳир нимадан қўрққан? - Халқ сўзи\n20 Август, Сешанба\n15:07 10 Май 2018 Маданият\nДавлатимиз раҳбари Шавкат Мирзиёев ва Афғонистон Ислом Республикаси Президенти Ашраф Ғани ўртасидаги олий даражадаги учрашувлар икки давлатнинг ҳамкорлик алоқаларини мустаҳкамлашда муҳим аҳамият касб этмоқда. Ўзбекистон ҳукумати Афғонистон заминида тинчлик ва барқарорликни таъминлаш, ўзаро манфаатли дўстона муносабатларини кенгайтириш тарафдори. Давлатимиз раҳбари БМТ Бош Ассамблеясининг 72-сессиясида сўзлаган нутқида Афғонистондаги вазиятни сиёсий йўл билан ҳал этиш лозимлигига жаҳон ҳамжамияти этиборини қаратгани ҳам ана шундан далолатдир. Тошкентда бўлиб ўтган “Тинчлик жараёни, ҳавфсизлик соҳасида ҳамкорлик ва минтақавий шериклик” мавзуидаги халқаро анжуман бу борадаги амалий интилишларга янгича руҳ бахш этди.\nМазкур анжуман бўлиб ўтаётган кунларда ижтимоий тармоқлар, сайтлар орқали афғонистонлик Мажид Андўйнинг “Ўзбегим фарзандиман” деган қўшиғи бот-бот янгради. Бу дилбар қўшиқ қисқа вақт мобайнида минглаб юртдошларимиз қалбидан жой олди, десак муболаға эмас.\nСўрсангиз аслу насаб мендан, замон фарзандиман,\nМиллати ўзбек, буюк Соҳибқирон фарзандиман...\nУшбу мисралар бошланувчи бу хонишнинг дилларимиздан жой олгани бежиз эмас. Зеро, афғон ва ўзбекнинг санъати, оҳанги, наволари бир-бирига яқин. Афғонистонда бизнинг хонандаларимиз қўшиғи қанчалик қизиқиш ва эътибор юксак бўлса, Ўзбекистонда ҳам уларнинг ҳофизларини севиб тинглаймиз. Халқимиз, айниқса, Аҳмад Зоҳирни алоҳида қадрлайди.\nАҳмад Зоҳир 1946 йилнинг 14 июнида Кобул шаҳрида туғилди. Отаси, Нью-Йоркдаги Колумбия университетини битирган Абдул Зоҳир шоҳ саройининг доктори эди. У турли йилларда мамлакат соғлиқни сақлаш вазири, Бош вазир, парламент раиси бўлган, 1964 йилда ёзилган Афғонистон конституциясининг муаллифларидан бири эди.\nАҳмад 1960-йилларда Кобулнинг Ҳабибия мактабида ўқир экан, Умар Султон, Фарид Заланда, Кабир Ҳувайдо сингари дўстлари билан гуруҳ тузиб, аккордеон чалиб, қўшиқ айтар эди. Уларнинг гуруҳи кейинчалик “Ҳабибия мактаби гуруҳи” сифатида байрамларда чиқиш қила бошлади.\nМактабдан сўнг ўқитувчилар коллежини битиргач, инглиз тили муаллими даражасини олиш учун икки йил Ҳиндистонда ҳам ўқиди. Аҳмад Зоҳир Ҳофиз, Саъдий, Бедил, Жалолиддин Балхий каби машҳур форс шоирларининг ғазалларини куйлай бошлади. У айниқса, Жалолиддин Румий ижодига катта муҳаббат билан қарар эди.\nАҳмад Зоҳир ўн йил ижод қилди. Аммо шу қисқа фурсатда 30 дан ортиқ альбом чиқарди. Дарий, пуштун, ҳинд, инглиз тилларида қўшиқлар куйлади. Дунёда бу борада унга тенг келадиган санъаткор йўқ. Йилига учтадан, баъзан тўртта альбом чиқариш ҳалигача ҳеч кимга насиб қилмаган. Қўшиқчилар қироли бундан эллик йил бурун, ҳозирги шароитлар, эндиги чолғу асбоблари-ю компьютерлар, замонавий овоз ёзиш студиялари бўлмаган замонда баъзи альбомларини бор-йўғи бир кунда ёзиб битирган. 14-15 та қўшиқни жонли ижрода, созандалар жўрлигида бир кунда ёзиб тугаллашни тасаввур қилиб кўринг.\nШунчалик иқтидор эгаси масъулиятни, мухлис олдидаги жавобгарликни бир зум бўлса-да, унутмаган. Айтишларича, бир куни уни марказий телевидениега чақиришади. Ўшанда ҳофиз эфирга узатиладиган бир қўшиқни 47 марта қайта-қайта ёздирган экан. Бунинг сабабини сўрашганида, у: “Томошабин кўзига оддий хиргойичи сифатида кўринишдан қўрқаман. Мухлис санъаткорнинг қаноти, у бўлмаса биз парвоз қилолмаймиз” деган экан. Тириклик чоғидаёқ довруғи оламга ёйилган Аҳмад Зоҳир тингловчини шунчалик ҳурмат қилган экан, унинг юқоридаги фикрларидан бизнинг саводи ҳаминқадар, аммо кибри самоқадар бўлган баъзи хонандаларимиз ўрнак олса арзийди...\nАҳмад Зоҳирнинг шуҳрати бутун дунёга ёйилгани учун ҳам Афғонистонда қўшиқчилик санъатига эҳтиром ортди.\nАҳмад Зоҳирни форсийзабон мамлакатлар бирдек севишар, концерт беришга чақиришар эди. Уни Покистон, Эрон, Ҳиндистон, Тожикистонда ҳам севар эдилар. Аҳмад Зоҳир Россияда ҳам концерт берган, Россия телевидениеси уни намойиш қилган.\nУнинг қўшиқларини барча мамлакатлар, ҳатто Ғарбда ҳам куйлашади, оҳанглари асосида қўшиқлар яратишади. Ўзбек шинавандалари Ўзбекистон халқ артистлари Шерали Жўраев, Ортиқ Отажонов, Бобомурод Ҳамдамов, Насиба Абдуллаева, Мардон Мавлонов ва бошқа кўплаб хонандалар ижросида Аҳмад Зоҳир қўшиқларини тинглашган.\nАҳмад Зоҳир айнан туғилган кунида, 1979 йилнинг 14 июнь куни Саланг довонида автоҳалокат туфайли нобуд бўлди. Ўша куни Кобул кўчаларида ҳаракат тўхтади. Барча таълим муассасаларида ўқиш, барча корхоналарда иш тўхтади. Афғон халқи эрка қўшиқчиси Аҳмад Зоҳир билан видолашгани чиқди. Уни халқ бугунги кунга қадар зиёрат қилаётган “Солиҳ шаҳидлар” қабристонига дафн этишди.\nАҳмад Зоҳирнинг хотини, ўғли Ришод, қизи Шабнам ҳам Америкада яшайди. Ришод Зоҳир худди икки томчи сувдек Аҳмад Зоҳирга ўхшайди. Аҳён-аҳёнда отаси каби қўшиқ айтиб туради.\nАҳмад Зоҳир серқирра истеъдоди, дунёқарашининг кенглиги, намунали хулқи билан бошқалардан ажралиб турган. Мусиқани астойдил хушлагани боис улуғ ҳинд бастакори Рави Шанканинг ижодий фаолиятини қунт билан ўрганган бўлса, шеъриятга бўлган муҳаббати туфайли 20 аср форс шеъриятининг ёрқин намояндаси Фуруғ Фаррухзоданинг барча шеърларини деярли ёд олган. Фалсафага қизиққани учун Эйнштейнни қунт билан ўқиган, шарқ алломалари ва сўфийлар ҳаётини ўрганган.\nБугунги кунда ҳам афғон ёшлари Аҳмад Зоҳирни бир дам бўлса-да, унутишгани йўқ. Улар улуғ ҳофизнинг қўшиқларини севиб куйлашади, Аҳмад Зоҳир қўшиқлари бўйича танлов ўтказишади. Соф муҳаббат, инсоний фазилатларни чин дилдан куйлаган санъаткор қўшиқлари бошқа миллатлар, айниқса, ўзбеклар томонидан ҳам меҳр ва соғинч билан тараннум этилиши ҳамда тингланиши урф-одати, санъати, навоси бир халқларни ўзаро жипс, аҳил-иноқ бўлиб яшашга ундаши билан алоҳида аҳамият касб этади.


Ezgu Amal жамғармаси “Саҳоват ва кўмак” ҳаракатига қўшилди - Anhor\nAnhor Все посты Ezgu Amal жамғармаси “Саҳоват ва кўмак” ҳаракатига қўшилди\nМуқаддас Рамазон ойи арафасида EZGU AMAL жамғармаси “Саҳоват ва кўмак” умумхалқ ҳаракатига қўшилди.\n«Биз ҳомийларимиз туфайли STOPCOVID-19 лойиҳаси доирасида бир нечта акция ташкил қилинганини маълум қилишдан мамнунмиз. Айнан ҳозир, ҳар қачонгидан ҳам кўпроқ эзгулик ва мурувват йўлида бирлашишимиз, яқинларимизни қўллаб-қувватлашимиз, ёрдам қўлини чўзишимиз керак», – дейди жамғарма вакиллари.\nЖамғарма ҳар доим ёрдам беришга тайёр қуйидаги ҳомий дўстларга миннатдорчилик билдиради:\nTransportation Service Center МЧЖ кам таъминланган оилаларга ёрдам сифатида 50 000 000 сўм миқдорида ёрдам кўрсатди;\n«Ўзбекистон товар-хомашё биржаси» акцияга эҳтиёжмандларга ёрдам сифатида 20 млн сўм ўтказиб берди;\nShreya Life Sciences фармкомпанияси жамғармага 147 млн сўмлик препаратни тақдим этди. Препаратлар Ҳомийлик кўмагини мувофиқлаштириш марказига ҳамда Тошкент шаҳар ИИББ ҳузуридаги муайян яшаш жойи бўлмаган шахсларни реабилитация қилиш марказига берилди;\nHenkel компанияси 5000 дона миқдорда шахсий гигиена ва маиший кимё воситаларини тақдим этди. Ушбу воситалар “Мурувват” уйларига ва муайян яшаш жойи бўлмаган шахсларни реабилитация қилиш марказига берилди;\nСаҳоватли ҳомий кам таъминланган оилалар учун озиқ-овқат маҳсулотлари ва биринчи зарурат воситаларини харид қилиш учун жамғарма ҳисобрақамига 48 300 000 сўм миқдорида маблағ ўтказди;\nИсроилнинг Ўзбекистондаги элчихонаси шахсий гигиена воситалари ва тиббий анжомлар кўринишидаги инсонпарварлик ёрдамини берди, Chemical Bubble Group ХК Республика ва шаҳар онкология марказларига антисептиклар тақдим этди;\nРеспублика қон қуйиш маркази ва волонтёрлар кўмагида донорлик қонига эҳтиёжи бор оғир беморларга ёрдам сифатида Saxiy Qahramon акцияси ишга туширилди. Жойларда бутун Тошкент бўйлаб кўчма қон олиш пунктлари ташкил қилинган. 10 апрелдан 22 апрелга қадар Қон қуйиш марказига 400 дан ортиқ донордан 162 000 мл га яқин ҳажмда қон топширилган.\nЖамғарма карантин даврида оғир ҳаётий вазиятга тушиб қолган одамларга ёрдам тадбирларини режалаштирмоқда.


Олмаотада ўз қизларини мудҳиш шароитларда сақлаган пияниста онани оналик ҳуқуқидан маҳрум этишмоқчи\n22:02 / 27.11.2015\nОлмаота шаҳри Ауэзов тумани полициячилари туманда яшовчи пияниста онани оналик ҳуқуқидан маҳрум қилиш масаласини кўтардилар, деб хабар бермоқда Олмаота ИИБ матбуот хизмати.\n5-микротуманда яшовчи аёл 2012 йилдан бери ювенал (балоғатга етмаганлар билан шуғулланувчи) полиция ҳисобида туради. Айнан ўшанда полициячилар ушбу оилада носоз муҳит ҳукм суришини аниқлашган. Бу оилада икки нафар кичик ёшдаги қиз тарбияланади.\n“Ҳозир қизлар мактабга боришади. Уларнинг онаси спиртли ичимликларга ружу қўйган ва ўз фарзандлари тарбияси билан умуман шуғулланмайди. Инспекторлар аёлникига навбатдаги ташриф пайтида аёл номаълум эркаклар қуршовида бўлгани ва уларнинг барчаси маст ҳолатда эканлигини аниқлашган. Аёл бу ҳолатга бирор-бир онгли изоҳ бера олмаган. Кўплаб тушунтириш ишлари ва огоҳлантиришларга қарамасдан, аёл ўзининг одатини ташламаяпти. У инспекторлар билан ҳар гал учрашганда ўз ҳаёт тарзини ўзгартиришга, уйини саранжом ҳолатга келтиришга ва қизларига тегишли тарбия беришга қасам ичиб ваъда беради. Бироқ, афсуски фойдасиз. Биз бир нарсага ишончимиз комил: қизлар бундай шароитларда қолиши хавфли”, деб айтди Олмаота шаҳри маъмурий полиция бошқармаси ювенал полиция бўлими бошлиғи, полиция подполковниги Лейла Алипбаева.\nПолициячилар ушбу ҳолат юзасидан тўпланган маълумотларни яқин кунларда махсус комиссияга кўриб чиқиш учун топшириб, аёлни оналик ҳуқуқидан маҳрум қилиш масаласини кўтармоқчилар. Ҳозирча қизлар балоғатга етмаганлар учун мўлжалланган марказга юборилди.


hidoyat.uz – “Мовароуннаҳр” нашриётининг сайти - АҲИЛЛИК ВА БИРДАМЛИК АСОСИ\nАҲИЛЛИК ВА БИРДАМЛИК АСОСИ\n«Аллоҳга ибодат қилингиз ва Унга ҳеч нарсани шерик қилмангиз! Ота-оналарга эса яхшилик қилингиз! Шунингдек, қариндошлар, етимлар, мискинлар, қариндош қўшнию бегона қўшни, ёнингиздаги ҳамроҳингиз, йўловчи (мусофир)га ва қўл остингиздаги (қарам)ларга ҳам (яхшилик қилинг)! Албатта, Аллоҳ кибрли ва мақтанчоқ кишиларни севмайди» (Нисо, 36).\nАллоҳ таоло мазкур ояти каримада бандаларини ўнта яхши амалга буюрмоқда. Уларни адо этиш билан жамиятда соғлом муҳит ҳукм суради, одамлар орасида ўзаро иттифоқлик, ҳурмат ва оқибат юзага келади.\nБиринчидан, ёлғиз Аллоҳ таолонинг Ўзига ибодат қилиш, Унга бирор нарсани шерик қилмаслик. Аллоҳни таниган, Унга холис ибодат қиладиган кишидан ҳеч қачон ёмонлик чиқмайди. Чунки Ислом динида буюрилган барча ибодатларни ихлос ва эътиқод билан адо этадиган инсон гўзал ахлоқу одобларни эгаллаб боради. Аллоҳ таолога ширк келтириш гуноҳларнинг энг каттаси бўлиб, у сабабли киши имонидан айрилади. Натижада, қилган барча тоат-ибодатлари, солиҳ амаллари бесамар ва зое кетади. Аллоҳ таоло Ўзига ширк келтирган ҳолда, тавба қилмай вафот этган кишини кечирмайди.\n«Албатта, Аллоҳ Ўзига ширк келтириш (гуноҳи)ни кечирмагай ва (лекин) ана шундан бошқа (гуноҳлар)ни Ўзи хоҳлаган (банда)ларидан кечирур. Ким Аллоҳга ширк келтирса, демак, у улкан гуноҳни тўқиб чиқарибди» (Нисо, 48).\nИккинчидан, ота-онага яхшилик қилиш. Фарзанднинг зиммасида ота-онасининг ҳақи жуда кўпдир. Ота-онага яхшилик қилишга буюрувчи оятлар Қуръони каримнинг бир неча сураларида келган. Афсуски, баъзи бир ноқобил фарзандлар ота-оналарини кексайиб қолган вақтларида қаровсиз қолдиради, баъзилари эса уларни боқиш ва парвариш қилишдан ор этиб, қариялар уйига элтиб қўяди.\nУчинчидан, қариндошларга яхшилик қилиш. Қариндошлар билан борди-келди қилиш силаи раҳм дейилади. Пайғамбаримиз (соллаллоҳу алайҳи ва саллам): “Ким ризқи мўл, умри узоқ бўлишини хоҳласа, силаи раҳм қилсин”, деганлар (Муттафақун алайҳ). Қариндошлар билан алоқани узиш оғир гуноҳдир. Пайғамбаримиз (соллаллоҳу алайҳи ва саллам): “Қариндошлик риштасини узган одам жаннатга кирмайди”, деганлар (Муттафақун алайҳ). Албатта, мусулмон борки, жаннатга киришни умид қилади. Демак, жаннатга киришни хоҳлаган инсон қариндошлар билан борди-келди қилиши, қўлидан келганича уларга ёрдам бериши лозим.\nТўртинчидан, етимларга яхшилик қилиш. Маълумки, етимлар жамиятдаги энг ожиз ва ҳимоясиз тоифадир. Пайғамбаримиз (соллаллоҳу алайҳи ва саллам): «“Мен ва етимни кафиллигига олган киши жаннатда мана шундай (яқин) турамиз”, деб кўрсаткич ва ўрта бармоқлари орасини озроқ очиб кўрсатдилар» (Имом Бухорий ривояти). Уламолардан Ибн Баттол бундай деган: “Ушбу ҳадисни эшитган киши унга амал қилиб, жаннатда Пайғамбар (алайҳиссалом) билан бўлиш бахтини қўлга киритишга ҳаракат қилмоғи лозим. Зеро, охиратда бундан кўра улуғроқ даража йўқдир”.\nБешинчидан, мискинларга яхшилик қилиш. Пайғамбаримиз (соллаллоҳу алайҳи ва саллам): “Мискин – инсонлар орасида (тиланчилик қилиб) юрадиган, бир-икки луқма ёки бир-иккита хурмо бериб, қайтариладиган кимса эмас. Балки мискин эҳтиёжини қоплайдиган нарсаси бўлмаган кишидирки, одамлар унинг (бундай) аҳволидан воқиф эмаслиги боис унга садақа бермайдилар, унинг ўзи ҳам туриб одамлардан тиланчилик қилмайди”, деганлар (Муттафақун алайҳ). Демак, мискин инсонни топиш, ҳақиқатан ҳам мискин эканини аниқлаш бир оз мушкул. Ҳозир кўча-кўйда, чорраҳаларда туриб, тиланчилик қилаётганлар ҳақиқий мискинлар эмас. Хайр-эҳсон қилмоқчи бўлганлар ҳақдор кимсаларни топиб берганлари яхши.\nОлтинчидан, қариндош қўшнига яхшилик қилиш. Пайғамбаримиз (соллаллоҳу алайҳи ва саллам) ҳадисларининг бирида қариндош қўшнининг бегона қўшнига нисбатан ҳақи икки ҳисса эканини, унинг ҳам қариндошлик, ҳам қўшнилик ҳақи борлигини таъкидлаганлар. Шунинг учун ояти каримада қариндош қўшни бегона қўшнидан олдин зикр қилинмоқда.\nЕттинчидан, бегона қўшнига яхшилик қилиш. Пайғамбаримиз (соллаллоҳу алайҳи ва саллам): “Жаброил (алайҳиссалом) менга қўшнига яхшилик қилишни шу даражада кўп тайинладиларки, ҳатто мен унинг меросхўр бўлиши ҳақида ваҳий тушармикан деб ўйлаб қолдим”, деганлар (Муттафақун алайҳ).\nҚўшнисига азият берган кимсанинг имони комил бўлмаслиги ҳақидаги ҳадис қўшничилик ҳақи нақадар муҳим эканини англатади.\nСаккизинчидан, яқин ҳамроҳларга яхшилик қилиш. Муфассир уламолар “яқин ҳамроҳ” жумласини аҳли аёл, доимий ҳамроҳ, ошна, оға-ини, меҳмон каби маъноларда тафсир қилишган. Барчасини умумлаштирган ҳолда айтиш мумкин, киши кундалик ҳаётида унга ҳамроҳ бўладиган инсонларга яхшилик қилиши лозим. Хоҳ у оилада бўлсин, хоҳ кўчада, хоҳ ишда бўлсин, хоҳ ўқишда инсонлар билан яхши муомала қилиши, қўлидан келганича улардан яхшилигини аямаслиги даркор. Зеро, ҳар жойда инсонлар бир-бирларига ёрдам бериб, самимий муомалада бўлсалар, албатта, жамиятда тинчлик, тотувлик ҳукм суради.\nТўққизинчидан, йўловчи-мусофирга яхшилик қилиш. Ўз ватанига қайтиш учун маблағи йўқ мусофирга ёрдам бериш лозим. Бирор юмуш билан бегона юртга келган кимсага йўл кўрсатиб юбориш, оғирини енгил қилиш, яхши муомала билан унинг кўнглини кўтариш керак.\nЎнинчидан, қўл остингиздагиларга яхшилик қилиш. Қўл остидагиларга яхшилик қилиш деганда уларнинг меҳнатларини қадрлаш, қилган хизматлари учун вақтида ҳақ тўлаш тушунилади. Корхона раҳбарлари ходимларнинг лаёқатига қараб иш тақсимлаши, иқтидорлиларини рағбатлантириб туриши ҳам шулар жумласидандир.\nМазкур оятда жамиятдаги деярли барча тоифа инсонлар зикр қилиб ўтилган ва барчасига бирдек, яхшилик қилишга, яхши муомалада бўлишга буюрилади.\n«...Албатта, Аллоҳ кибрли ва мақтанчоқ кишиларни севмайди». Бу оятда икки сифатнинг зикр қилинишига сабаб, айнан шулар, инсонни қариндошларига, яқинларига ва оятда санаб ўтилган бошқа тоифаларга яхшилик қилишдан тўсади. Оқибатда, инсон Аллоҳ таолонинг раҳматидан, мағфиратидан бенасиб, У севмайдиган бандалар тоифасига кириб қолади. Аллоҳ таоло барчамизни ёмон оқибатлардан асрасин.\nШайх Абдураззоқ ЮНУС,\n1277 марта ўқилган.